লড়াইটা ব্যাট আর বলের। শরীরের ধাক্কাধাক্কির নয়! – bangla media and entertainment news\nHome » ইভেন্ট » লড়াইটা ব্যাট আর বলের। শরীরের ধাক্কাধাক্কির নয়!\nলড়াইটা ব্যাট আর বলের। শরীরের ধাক্কাধাক্কির নয়!\nক্যাপটেন কুল ধোনি পথরোধ করা বাংলা বোলারকে সজোরে ধাক্কা মারলেন’ শিরোনামে আলাদা একটি প্রতিবেদন করেছেন টাইমস অব ইন্ডিয়া। তাতে তিনি লেখা হয়েছে , ‘ধোনি হয়তো বলতে পারেন, মুস্তাফিজ ইচ্ছায় হোক কিংবা অনিচ্ছায়, তার পথরোধ করার চেষ্টা করেছে। কিন্তু রিপ্লেতে স্পষ্ট দেখা গেছে, ধোনি সরে যাওয়ার চেষ্টা তো করেননি, উল্টো কাঁধ দিয়ে সজোরে ধাক্কা মেরেছেন।’\nধোনির দীর্ঘ ক্রিকেট ক্যারিয়ারে এমন ঘটনা আগে কখনো ঘটেনি। বরং বরাবরই তিনি ক্রিকেটীয় চেতনার কারণে আলাদাভাবে প্রশংসিতই হয়েছেন। সেটিও উল্লেখ করে টাইমস অব ইন্ডিয়া লিখেছে, ‘আন্তর্জাতিক ক্রিকেটে ধোনির যে অবস্থান, সেটি বিবেচনায় নিলে, এটা অবশ্যই খুবই অখেলোয়াড়য়োচিত একটি আচরণ। যে অভিযোগে ভারত অধিনায়ক তার বর্ণাঢ্য ক্যারিয়ারে আগে কখনো অভিযুক্ত হননি।’\nওই প্রতিবেদনে বলা হয়েছে, মাঠের দুই আম্পায়ার বিষয়টি ম্যাচ রেফারির কাছে তোলেন কি না, সেটাই এখন দেখার। তবে ধোনি এর জন্য শাস্তি পান আর না-ই পান; ক্ষণিকের এই অভব্যতার জন্য ধোনি বিশ্বজুড়েই হাজার হাজার ভক্ত এরই মধ্যে হারিয়ে ফেলেছেন।’\nআনন্দবাজারের ম্যাচ প্রতিবেদনে রাজর্ষি গঙ্গোপাধ্যায় ঘটনাটি উল্লেখ করে লিখেছেন, ‘ভারত অধিনায়ক এ দিন যা করলেন তা তাকে সাধারণত করতে দেখা যায় না। মুস্তাফিজুরকে ভারত অধিনায়ক ধাক্কা মেরে বসলেন রান নিতে যাওয়ার সময় ধোনির কাঁধ মুস্তাফিজুরকে এমনভাবে গুঁতিয়ে দিল যে, উনিশের পেসারকে মাঠের বাইরে চলে যেতে হলো সঙ্গে সঙ্গে। প্রত্যুত্তরটাও পেলেন ভারত অধিনায়ক। মুস্তাফিজুর ফিরে এসে ভারতকেই ম্যাচ থেকে ধাক্কা মেরে বার করে দিলেন।’\nবৃহস্পতিবার শুধু ভারত হারেনি। হেরেছেন ধোনি। হেরে গেছে তার ভাবমূর্তি। বৃহস্পতিবার শুধু বাংলাদেশ জেতেনি, জিতেছে সাতক্ষীরার এক অখ্যাত তরুণ। এই লেখার প্রথম বাক্যে আবার ফিরে যান। কোথায় ধোনি আর কোথায় মুস্তাফিজ? উত্তর: ধোনি এমন কান্ডের পরও মাঠের আম্পায়ারকে নালিশ করতে গিয়েছিলেন। আর প্রচারের আলোয় অনভ্যস্ত সহজ-সরল মুস্তাফিজকে যেতে হয়েছিল ড্রেসিংরুমে। কিন্তু ১২ ওভার পর বোলিং মার্কে ফিরে, ৫ বলে ৩ উইকেট তুলে নিয়ে তিনি ধোনিকে যেন মনে করিয়ে দিলেন, লড়াইটা ব্যাট আর বলের। শরীরের ধাক্কাধাক্কির নয়!\nPrevious ভালোবাসার ফাঁদে তারিন-অপূর্ব\nNext পরীমনির রানা প্লাজা ও নগর মাস্তান মুক্ত\n৭ মার্চ জয়বাংলা কনসার্টে ৭ ব্যান্ডদল গাইবে\nমিডিয়া খবর :- জাতির জনক বঙ্গবন্ধু শেখ মুজিবুর রহমানের ঐতিহাসিক ৭ মার্চের ভাষণের দিনে এবারও …


সংলাপ শেষঃ সাত দফা দাবির বেশির ভাগই মেনে নিয়েছেন প্রধানমন্ত্রী\nআশরাফ সিদ্দিক বিটু\nপ্রকাশিত: ০৭ নভেম্বর ২০১৮, ০২:২৯ PM\nআপডেট: ০৭ নভেম্বর ২০১৮, ০৬:১৯ PM\nসংলাপ শেষে গণভবন থেকে বেড়িয়ে আওয়ামী লীগের সাধারণ সম্পাদক, সড়ক পরিবহণ ও সেতুমন্ত্রী ওবায়দুল কাদের জানিয়েছেন, তারা আজকে যে দাবিগুলো নিয়ে এসেছেন প্রধানমন্ত্রী তার বেশির ভাগ দাবিই মেনে নিয়েছেন। তারা নির্বাচনের তফসিল ঘোষণার আগে, সে বিষয়ে তার ঐক্যমত চান।\nবুধবার দুপুর আড়াইটারে দিকে সংলাপ শেষে গণ ভবনে সাংবাদিকদের ব্রিফিংকালে তিনি এ কথা জানান।\nতিনি বলেন, তারা চেয়েছেন সংসদ ভেঙে দিয়ে ৯০ দিনের মধ্যে নির্বাচন। এছাড়া তারা লেভেল প্লেয়িং ফিল্ড ও রাজবন্দিদের মুক্তি চেয়েছেন, এ বিষয়ে তাদের দাবি মেনে নিতে আমাদের কোনো সমস্যা নেই।\nনির্বাচনে সেনাবাহিনী মোতায়েন সম্পর্কে তিনি বলেন, সেনাবাহিনীর মেজিস্ট্রেসি পাওয়ার নিয়ে তারা যা বলেছেন, তা আমাদের দেশে চালু নেই। তবে নির্বাচনে সেনাবাহিনী টাস্কফোর্স ও স্ট্রাইকিং ফোর্স হিসেবে নিয়োজিত থাকবে।\nবেগম জিয়ার জামিন বিষয়ে তিনি বলেন, আমরা বলেছি, তত্ত্বাবধায়ক সরকার ২০০৭ সালে এ মামলা করেছে। এটি আগেই নিষ্পত্তি করা যেতো, কিন্তু তারা দেরি করেছেন। এখন আদালত তাকে দণ্ড দিয়েছেন। তারা আদালতের কাছে জামিন চাইতে পারেন, আদালত যদি তাদের জামিনে মুক্তি দেয়, তাতে আমাদের কোনো আপত্তি নেই।’\nতিনি বলেন, তাদের সাত দফার অধিকাংশ দাবি মেনে নিতে আমাদের নেত্রী সম্মত হয়েছেন। তবে তারা এমন কিছু নিয়ে এসেছেন, সেগুলো নির্বাচন পিছিয়ে দেয়ার একটা বাহানা।\nএর আগে বেলা ১১টায় গণভবনে ঐক্যফ্রন্টের সাথে সংলাপে বসেন প্রধানমন্ত্রী শেখ হাসিনা। সংলাপে ঐক্যফ্রন্টের ১১ সদস্যের প্রতিনিধি দলের নেতৃত্ব দিচ্ছেন গণফোরাম সভাপতি ও ঐক্যফ্রন্টের শীর্ষ নেতা ড. কামাল হোসেন।\nঐক্যফ্রন্টের অন্য সদস্যদের মধ্যে রয়েছেন- বিএনপি মহাসচিব মির্জা ফখরুল ইসলাম আলমগীর, স্থায়ী কমিটির সদস্য খন্দকার মোশাররফ হোসেন ও মওদুদ আহমদ, গণফোরামের কার্যকরী সভাপতি সুব্রত চৌধুরী, সাধারণ সম্পাদক মোস্তফা মহসিন মন্টু এবং জাতীয় ঐক্য প্রক্রিয়ার সুলতান মো. মনসুর আহমেদ, জেএসডির আসম আবদুর রব, আবদুল মালেক রতন, নাগরিক ঐক্যের মাহমুদুর রহমান মান্না ও এস এম আকরাম।\nঅন্যদিকে প্রধানমন্ত্রী শেখ হাসিনা এই আলোচনায় ক্ষমতাসীন আওয়ামী লীগের ১১ সদস্যের প্রতিনিধি দলের নেতৃত্ব দেন।\nএর আগে সাত দফা দাবিতে ঐক্যফ্রন্টের চিঠিতে সাড়া দিয়ে গত ১ নভেম্বর গণভবনে প্রথম দফায় সংলাপে বসেন প্রধানমন্ত্রী ও আওয়ামী লীগ সভানেত্রী শেখ হাসিনা।\nওই সংলাপ শেষে ড. কামাল হোসেন সংলাপ নিয়ে তারা সন্তুষ্ট হলেও বিশেষ কিছু না পাওয়ার কথা বলেছিলেন। তবে ঐক্যফ্রন্টের অন্যতম বিএনপি মহাসচিব মির্জা ফখরুম ইসলাম সন্তুষ্ট নয় বলে জানিয়েছিলেন।\nসে সময়ই ঐক্যফ্রন্টের দাবির প্রেক্ষিতে আবারও ছোট আকারে সংলাপে বসতে সম্মত হয়েছিলেন প্রধানমন্ত্রী শেখ হাসিনা।\n9983 মিনিট আগে\n9989 মিনিট আগে\n10009 মিনিট আগে


ছুটির দিনে দেবের সাথে ভালই কাটালেন রুক্মিণী – ZoomBangla News\nছুটির দিনে দেবের সাথে ভালই কাটালেন রুক্মিণী\nটানা ব্যস্ততার মধ্যে একটা ফাঁকা দিন পেলে কী না করতে ইচ্ছে করে! তবে পরিকল্পনা করে যেন কিছুতেই কিছুই হয় না৷ বরং সব পরিকল্পনা বানচাল হয়ে যায়৷ আর আলসে ছুটির দিন এলোমেলো হয়েই আরও রঙিন হয়ে ওঠে৷ ঠিক সেরকমটাই হল দেবের প্রেমিকা রুক্মিণীর ক্ষেত্রে৷ একটা ছুটির দিন দারুণ মজা করেই কাটালেন নায়িকা৷\nদেবের বিপরীতেই ‘চ্যাম্প’ ছবিতে দেখা যাবে তাঁকে৷ চলছে সে ছবির শুটিং৷ তবে এরই ফাঁকে একটা দিন ছুটি৷ সকালেই টুইটারে রুক্মিণী জানিয়েছিলেন, ছুটির দিন যে কী করে কাটাবেন ভেবে পাচ্ছেন না৷ কথায় বলে নেই কাজ তো খই ভাজ৷ অনেকটা যেন তাইই করলেন রুক্মিণী৷ টিম চ্যাম্পের সকলের সঙ্গে ছবি দিতে শুরু করলেন৷ টুইটারের দেওয়াল ভরিয়ে তোলাই যেন চ্যালেঞ্জ৷\nকিন্তু তাতেও যেন মন ভরল না৷ অগত্যা ভিডিও৷ সেখানে এসে হাজির ছবির পরিচালক রাজ চক্রবর্তীও৷ তবে চমক আরও বাকি ছিল৷ ক্যামেরা একটু মুখ ফেরাতেই দেখা মিলল দেবের৷ বান্ধবী যখন ছুটির দিনে একা, তখন তিনি আর দূরে থাকেন কী করে! তাঁর অবশ্য হাতে বেশ কাজ৷ জানালেন, আজ একটা চেজ সিকোয়েন্সের কাজ চলছে৷ তার মধ্যেই অবশ্য একটু সময় বের করে এই ভিডিওতেও ধরা দিলেন৷ কেননা বান্ধবী যখন এভাবেই একটু মজা করতে চান, তখন তিনি না ধরা দিয়েই বা যান কোথায়!\nএদিকে সেই নিয়ে দেদার খুনশুটি জমল টুইটারে৷ দেব রুক্মিণীর লেগপুল করলেন, পাল্টা বক্সিং এসে পড়ল দেবের মুখে৷ অবশ্য স্মাইলিতেই৷ তবে এদিন রুক্মিণী খোলসা করে জানিয়ে দিলেন, কোনও কোনও সম্পর্ক লুকিয়ে রাখা যায় না৷ বিশেষত এরকম দুষ্টুমিভরা সম্পর্ক তো একদমই নয়।\nভিডিওঃ স্টিকার মারা ফল এর মানে জানেন?


ইসলাম বিদ্বেষী, নায়িকাকে ধর্ষণের হুমকি এবং নারীর প্রতি অশোভন আচরণের কারণে প্রতিমন্ত্রীর পদ হারানো মুরাদ সামাজিক যোগাযোগ মাধ্যমে আবারও ভাইরাল হয়েছেন। তিনি স্ত্রী ডা. জাহানারা এহসানকে পিটিয়েছেন। স্ত্রীকে নির্যাতনের অভিযোগে গতকাল তার বিরুদ্ধে ধানমÐি থানায় জিডি করা হয়। অতপর ফেসবুক, টুইটার, বøগে ভাইরাল হন। তাকে নিয়ে নেটিজনরা নানান মন্তব্য করছেন।\nবিতর্কিত রাজনীতিক সাবেক তথ্য প্রতিমন্ত্রী ডা. মুরাদ হাসান দেশের রাজনীতিতে বিতর্কিত চরিত্র। প্রতিমন্ত্রীর পদ হারিয়ে জনরোষ থেকে বাঁচতে গোপনে কানাডা চলে যান। কিন্তু কানাডা সরকার বিমানবন্দর থেকে ফেরত পাঠানোয় তিনি দুবাইয়ে প্রবেশের চেস্টা করেন। সেখানেও জায়গা না পেয়ে দেশে ফিরেছিলেন গত ১২ ডিসেম্বর। দেশে ফেরার পর ডা. মুরাদ আত্মগোপনে চলে যান। তিনি কোথায় আছেন, সেই তথ্য নিশ্চিত হওয়া যাচ্ছিল না। তার ফোনও বন্ধ ছিল। অবশেষে গতকাল তার সন্ধান পাওয়া গেছে। শুধু তাই নয়, নিজ বাসায় তিনি স্ত্রীকে শারীরিক ও মানসিক নির্যাতন এবং প্রাণনাশের হুমকিও দিয়ে প্রকাশ্যে চলে আসেন। সাবেক প্রতিমন্ত্রী ডা. মুরাদ হাসানের বিরুদ্ধে থানায় সাধারণ ডায়েরি (জিডি) করেছেন তার স্ত্রী ডা. জাহানারা এহসান। গতকাল বৃহস্পতিবার ধানমÐি মডেল থানায় ডা. জাহানারা এহসান বাদী হয়ে সাধারণ ডায়েরি করে স্বামী মুরাদের নির্যাতনের চিত্র সবিস্তারে বর্ণনা করেন।\nমুরাদের নির্যাতনের বর্ণনা দিয়ে ধানমÐি থানায় করা জিডিতে জাহানারা এহসান বলেন, ১৯ বছরের বিবাহিত জীবনে তাদের ১৬ বছরের একটি মেয়ে এবং ১১ বছরের একটি ছেলে রয়েছে। সাম্প্রতিক সময়ে তিনি কারণে অকারণে আমাকে এবং সন্তানদের অকথ্য ভাষায় গালিগালাজসহ শারীরিক ও মানসিকভাবে নির্যাতন করিয়া আসিতেছে। এবং হত্যার হুমকিও প্রদান করিয়া আসিতেছে। গতকাল বৃহস্পতিবার বিকাল পৌনে ৩টার দিকে মুরাদ আবারও ‘গালিগালাজ করে মারতে উদ্যত হলে’ ৯৯৯ এ ফোন করে সাহায্য চান জানিয়ে জাহানারা জিডিতে বলেছেন, ওই ফোন পেয়ে পুলিশ বাসায় গেছে তার স্বামী বাসা থেকে বেরিয়ে যান। এ অবস্থায় নিরাপত্তাহীনতার মধ্যে থাকার কথা তুলে ধরে তিনি লিখেছেন,মুরাদ যে কোনো সময় তার এবং তার সন্তানদের ‘ক্ষতি করতে পারেন’ বলে তিনি আশঙ্কা করছেন। মুরাদ হাসানের স্ত্রীও একজন চিকিৎসক।\nধানমন্ডি থানার পরিদর্শক (তদন্ত) সাইফুল ইসলাম বলেন, জাতীয় জরুরি সেবা ‘৯৯৯’ নম্বরের মাধ্যমে আমরা অভিযোগ পেয়েছি যে ধানমন্ডির বাসায় সাবেক তথ্য প্রতিমন্ত্রী ডা. মুরাদ হাসানের নির্যাতনের শিকার হচ্ছেন তার স্ত্রী ডা. জাহানারা এহসান। তিনি জানান, পরে আমি নিজে ফোর্সসহ ওই বাসায় যাই। এ সময় ডা. জাহানারা এহসান তার স্বামীর বিরুদ্ধে শারীরিক নির্যাতন এবং প্রাণনাশের হুমকির অভিযোগ করেন।\nডা. মুরাদ হাসান তখন বাসায় ছিলেন কিনা, এমন প্রশ্নের জবাবে সাইফুল ইসলাম বলেন, আমরা যখন ঘটনাস্থলে যাই, তখন তিনি বাসায় ছিলেন না। পুলিশের এই কর্মকর্তা বলেন, মুরাদ হাসানের স্ত্রী ডা. জাহানারা শারীরিক, মানসিক এবং প্রাণনাশের হুমকির অভিযোগ এনে তার স্বামী মুরাদ হাসানের বিরুদ্ধে থানায় সাধারণ ডায়েরি করেছেন। আমরা বিষয়টি খতিয়ে দেখছি। ঊর্ধ্বতন কর্তৃপক্ষের সঙ্গে কথা বলে পরবর্তী ব্যবস্থা নেওয়া হবে।\nধানমন্ডির থানার ওসি ইকরাম আলী মিয়া বলেন, বেলা ৩টার দিকে ৯৯৯ এ কল করে নির্যাতনের ওই অভিযোগ করেন জাহানারা। তার হাসবেন্ডের বিরুদ্ধে অভিযোগ করেছেন। এটা ডমেস্টিক ভায়োলেন্স। আমরা বিষয়টা দেখছি।\nএর আগে এক চিত্রনায়িকাকে টেলিফোনে হুমকি আর অশালীন বক্তব্যের ভিডিও ফাঁস হলে গত ডিসেম্বরে প্রতিমন্ত্রীর পদ হারাতে হয় মুরাদ হাসানকে। জামালপুর আওয়ামী লীগের পদ থেকেও অব্যাহতি দেওয়া হয় স্থানীয় এই এমপিকে। নানা নাটকীয়তার মধ্যে ৯ ডিসেম্বর রাতে কানাডার উদ্দেশে দেশ ছাড়েন মুরাদ। কিন্তু কানাডায় কিংবা আরব আমিরাতে ঢুকতে না পেরে দুদিন পর তাকে ফের দেশে ফিরতে হয়। এরপর থেকে তিনি লোকচক্ষুর আড়ালে চলে যান। অনেকের ধারণা, ডা. মুরাদ আত্মগোপনে রয়েছেন। সেখান থেকে পরিস্থিতি পর্যবেক্ষণ করছেন। তার বিরুদ্ধে দেশের জেলায় জেলায় মামলা হচ্ছে, অনেক জেলায় মামলা দায়েরের আবেদন করা হয়েছে। ঢাকায়ও তার বিরুদ্ধে অভিযোগ দায়ের হয়েছে। এসব কারণে হয়ত তিনি নিকেজে আপাতত আড়াল করে রেখেছেন।\nজানা যায়, রাজধানীর ধানমন্ডির ১৫ নম্বর সড়কের ৩০/এ ভবনে সপরিবারে থাকতেন ডা. মুরাদ হাসান। ভবনটির চার তলায় তার বাসা, আর দ্বিতীয় তলায় অফিস। মন্ত্রিত্ব ও দলীয় পদ হারানোর আগে তার বাসায় নেতাকর্মীদের আনাগোনা ছিল, কিন্তু এখন সুনসান নীরবতা। মুরাদ দেশত্যাগের পর পরিবারের সদস্যরা ওই বাসায়ই ছিলেন।\nসূত্র বলছে, বিমানবন্দরের অভ্যন্তরীণ টার্মিনাল দিয়ে অপরিচিত একজনের গাড়িতে করে চলে যান ডা. মুরাদ। প্রথমে ধারণা করা হয়েছিল, তিনি তার ধানমন্ডির নিজের বাসায় যাবেন। তবে তিনি সেখানে যাননি। পরে শোনা যায় তিনি তার এক ভাইয়ের বাসায় উত্তরায় চলে যান। সেখান থেকে গোপনেই ধানমন্ডি বাসায় যান তিনি। যাওয়ার পর থেকেই স্ত্রীর উপর নির্যাতন শুরু করেন। পরে গতকাল তার স্ত্রী জাতীয় জরুরি সেবা ‘৯৯৯’ নম্বরের মাধ্যমে নির্যাতনের বিষয়টি জানিয়েছেন। এছাড়াও ধানমন্ডি থানায় একটি সাধারণ ডায়রিও করেছেন তিনি।\nমোহাম্মদ দলিলুর রহমান ৭ জানুয়ারি, ২০২২, ৩:৩৫ এএম says :00\nমুরাদ ভাই আসসালামুআলাইকুম,ভাই আপনি আমার মতন বৌ পিটান আমি আপনি আমার পিয় বন্ধু কথা কইলে পিটান ,আমার বৌ আমি পিটাই মানুষ কি জন্য বলবেন,সবাই রাবিস।\nMd Riyad ৭ জানুয়ারি, ২০২২, ৬:৫৮ এএম says :01\nএ থেকে আমাদের শিক্ষা নেওয়া উচিৎ।দূরসময়ে কেউ পাশে থাকে না!!!\nMoHammed RuHel AhMed ৭ জানুয়ারি, ২০২২, ৬:৫৮ এএম says :01\nএকজন চি‌কিৎসক তার স্বামীর বিরু‌দ্ধে শ‌রী‌রিক নির্যাতন ও প্রাণনা‌শের হুম‌কির অ‌ভি‌যোগ ক‌রে‌ছেন। বিষয়টি হা‌সিঠাট্টার নয়। খুব গুরুতর ও সং‌বেদনশীল। চি‌কিৎসক নারীর স্বামী ডা মুরাদ হাসান সা‌বেক প্রতিমন্ত্রী এবং বর্তমান এম‌পি। একজন চি‌কিৎসক কতটা সঙ্ক‌টে থাক‌লে তার স্বামীর বিরু‌দ্ধে মারধ‌রের অ‌ভি‌যোগ ক‌রেন, তা অনু‌মেয়। সুতরাং অ‌ভি‌যো‌গের গুরুত্ব অনুধাবন ক‌রে ভিক‌টিম‌কে নিরাপত্তা দেওয়া এবং অ‌ভিযু‌ক্তের বিরু‌দ্ধে আইনানুগ ব‌্যবস্থা নেওয়া জরু‌রি।\nJannatul Ferdushi ৭ জানুয়ারি, ২০২২, ৬:৫৯ এএম says :00\nউনার মতোন বিকারগ্রস্ত লোকের সাথে সংসার করাই এক অত্যাচার..... পারিবারিক ঝামেলায় মহিলারা সব সময় চুপ থাকেন হয়ত এই আশায় সন্তানেরা কষ্ট পাবে কিছু সিদ্ধান্ত নিলে আবার সামাজিকতা ত আছেই। একজন পুরুষ ডাকাত হোক,খুনি হোক তাও তাকে কোন কারনে ক্ষমা করা যায়।কিন্তু চরিত্রহীন হলে? সেটার মেনে নেওয়ার না। একজন স্ত্রী তার চরিত্রহীন স্বামী কে কখনোই ভালোবাসতে পারবে না।।একজন সন্তান তার চরিত্রহীন বাবাকে ভালোবাসা ত দুরের কথা ওই লোকের প্রতি সম্মান ও কাজ করবে না।\nMaruf Ahmed ৭ জানুয়ারি, ২০২২, ৬:৫৯ এএম says :00\nবেচারা, লজ্জায় বাইরে যেতে পারছে না। দিন রাত ঘরে থাকলে বউয়ের সাথে ঝগড়া তো হবেই। এখন ঘর ছেড়ে বাইরে আসেন, সাধারণ মানুষের সাথে মিশেন, মানুষের সিমপ্যাথি পাবেন, মানুষ হবেন, বাকি জীবনটা সুন্দর হবে।\nMD Mubarak Hossain ৭ জানুয়ারি, ২০২২, ৬:৫৯ এএম says :00\nএমন একটা উন্মাদ কে সরকার প্রতিমন্ত্রী বানিয়েছিল,, এটা ভাবাও মুর্খতা\nZakir Hossen ৭ জানুয়ারি, ২০২২, ৭:০০ এএম says :00\nএত অহংকার, এত ক্ষমতা কোথায় গেল? তওবা পড়ে সাধারণ মানুষের কাতারে চলে আসেন শান্তি পাবেন।\nMainul Islam ৭ জানুয়ারি, ২০২২, ৭:০০ এএম says :00\nআল্লাহর পক্ষ হতে আযাব আসলে রেহাই নেই কারণ মানুষ যেকোনো একটা ধর্ম পালন করেন ধর্ম অবমাননা সৃষ্টি কর্তা পচ্ছন্দ করেন না\nতাসনীম সানীম ৭ জানুয়ারি, ২০২২, ৯:৫৮ এএম says :00\nএমন বিকারগস্থ লোককে সকল পদ থেকে অব্যহতি দিয়ে, রিহ্যাবে চিকিৎসা নেওয়ার ব্যবস্থা করতে হবে। অন্যথায় তার স্ত্রী এবং সন্তানরা কোন বড় রকমের অঘটনের শিকার হতে পারে।\njack ali ৭ জানুয়ারি, ২০২২, ৫:১২ পিএম says :00\nসরকারি এই এই নর পিচাশ নরাধম কে সরকার বানিয়েছে এদের আছে হাজার হাজার গুন্ডাবাহিনী এরা আমাদের জীবনটাকে ধ্বংস করে দিয়েছে


মেয়েদের মাঠে প্রবেশ ‘পাপ’!\n- চ্যানেল আই অনলাইন\t ১৭ অক্টোবর, ২০১৮ ২৩:৪১\nমাঠে বসে মেয়েদের খেলা দেখাকে ‘পাপ’ মনে করেন ইরানের প্রসিকিউটর জেনারেল মোহাম্মদ জাফর মন্টাজেরি। বুধবার দেশটির রক্ষণশীল ঘরানার এক সংবাদমাধ্যমকে দেয়া সাক্ষাৎকারে তিনি বলেন, মেয়েরা মাঠে খেলা দেখতে গিয়ে পাপের পথে যাচ্ছে।\nমঙ্গলবার বলিভিয়ার বিপক্ষে ইরানের ফুটবল ম্যাচ দেখার সুযোগ পেয়েছিলেন দেশটির ১০০জন নারী। ধর্মীয়ভাবে অত্যন্ত কঠোর দেশটিতে যা ছিল বিরল এক পদক্ষেপ!\nসরকারের এমন পদক্ষেপের কড়া সমালোচনা করেন মন্টাজেরি, ‘গতকাল আজাদি স্টেডিয়ামে মেয়েদের খেলা দেখতে যাওয়ার বিষয়টি আমার মোটেও ভালো লাগেনি। আমাদের দেশ একটি মুসলিম রাষ্ট্র। আমরা হলাম মুসলিম।’\n‘ভবিষ্যতে যখন আবার এ ধরনের সিদ্ধান্ত নেয়া হবে, তখন আমরা এর বিরুদ্ধে অবস্থান নেবো। যখন মহিলারা মাঠে যায় আর ক্রীড়া পোশাকে অর্ধনগ্ন পুরুষদের দেখে, এটা তখন তাদের পাপের দিকে প্ররোচিত করে।’ সংবাদ মাধ্যম মাহেরকে এমনটাই বলেছেন মন্টাজেরি।\n১৯৭৯ সালে ইসলামিক বিপ্লবের পর থেকে পুরুষদের খেলা দেখতে নারীদের মাঠে যাওয়া সম্পূর্ণরূপে নিষেধ ইরানে। কেবলমাত্র নারীদের ম্যাচ দেখার অনুমতি আছে তাদের। মুখমণ্ডল ছাড়া দেহের অন্য অংশ দেখাকেও অপরাধ রূপে গণ্য করা হয় সেখানে।\nআগামী ২৩ নভেম্বর এএফসি চ্যাম্পিয়ন্স লিগের সেমিফাইনাল ম্যাচও মাঠে বসে দেখার অনুমতি পেয়েছেন দেশটির কিছুসংখ্যক নারী সমর্থক। আর এমনটা ঘটলে কঠোর ব্যবস্থা নেয়ার হুমকি দিয়েছেন ইরানীয়ান প্রসিকিউটর, ‘আবার যদি এমনটা ঘটে তাহলে আমি ইরানি প্রসিকিউটর দপ্তরকে কঠোর আইনি ব্যবস্থা নিয়ে অনুরোধ জানাব।’\nইরানি নারী ফুটবল সমর্থক


স্টাফ রিপোর্টার : মিয়ানমার থেকে এক লাখ টন আতপ চাল আমদানি করছে বাংলাদেশ। দুই দেশের মধ্যে রোববার এ সংক্রান্ত একটি চুক্তি সই হয়েছে। ওই দিন সন্ধ্যায় হোটেল সোনারগাঁওয়ে দুই দেশের মধ্যে অনুষ্ঠিত এক বৈঠকে এ চুক্তি সই হয়। তবে এজন্য লাগবে দুই দেশের প্রধানমন্ত্রী এবং প্রেসিডেন্টের সম্মতি।\nগতকাল সোমবার বিকালে সচিবালয়ে খাদ্যমন্ত্রী এডভোকেট কামরুল ইসলাম বিষয়টি নিশ্চিত করেন। চুক্তিতে বাংলাদেশের পক্ষে সই করেন খাদ্য মন্ত্রণালয়ের সচিব মো. কায়কোবাদ এবং মিয়ানমারের পক্ষে দেশটির রাইস ফেডারেশনের (এমআরএফ) ভাইস প্রেসিডেন্ট মি. অং থান উ।\nগতকাল সোমবার বিকালে সচিবালয়ে অনুষ্ঠিত সাংবাদিক সম্মেলনে খাদ্যমন্ত্রী এডভোকেট কামরুল ইসলাম বলেন, মিয়ানমার থেকে এক লাখ টন আতপ চাল আমদানির সিদ্ধান্ত চূড়ান্ত করা হয়েছে। গত শনিবার চাল রফতানির চুক্তি করতে ঢাকায় আসে মিয়ানমারের ৯ সদস্যের একটি প্রতিনিধি দল। রোববার দলটির সদস্যরা দিনব্যাপী বৈঠক করে বাংলাদেশের প্রতিনিধি দলের সঙ্গে।\nকবে নগাদ চাল আমদানি শুরু হতে পারে- সাংবাদিকদের এমন প্রশ্নের জবাবে মন্ত্রী বলেন, প্রক্রিয়া শেষ হতে যে কদিন সময় লাগে। প্রথমে প্রধানমন্ত্রীর সম্মতির জন্য প্রস্তাব পাঠানো হবে। পরে পর্যায়ক্রমে অর্থনৈতিক বিষয়ক সংক্রান্ত মন্ত্রিসভা কমিটি ও সরকারি ক্রয় সংক্রান্ত মন্ত্রিপরিষদ কমিটির অনুমোদন হলেই আমরা চাল আমদানির জন্য এলসি খুলবো। তার পরেই চাল আসা শুরু করবে।\nতবে তিনি সুনিদিষ্ট করে বলেননি আসলে চাল আসতে কত সময় লাগবে। দুই দেশের প্রধানের অনুমতি পেলে ই কেবল চাল আমদানি করতে পারবে বাংলাদেশ।\nআতপ চাল কেন আমদানি হচ্ছে এমন প্রশ্নের জবাবে তিনি বলেন, বিশ্বের অনেক দেশই আতপ চাল খেতে অভ্যাস্ত। আমরা চাইলেই সিদ্ধা চাল আমদানি করতে পারি না। এ চালের ভাত অনেক স্বাদ। আমরা অভ্যাস্ত নই বলেই মনে করি তা খাওয়া যাবে না।\nআমরা ওএমএসের মাধ্যমে আতপ চাল বিক্রি রোববার থেকে শুরু করেছি। তাতে ক্রেতাদের মধ্যে বেশ আগ্রহ দেখা যাচ্ছে। এক সপ্তাহ খেলেই ভোক্তারা অভ্যাস্ত হয়ে পড়বে। তখন দেখবেন আতপ চালের জন্য দীর্ঘ লাইন।


এই পরিবারটি রাখবে জীবনের প্রথম রোজা!\nHomeBD Newsএই পরিবারটি রাখবে জীবনের প্রথম রোজা!\nস্বপরিবারে হিন্দু ধর্ম ত্যাগ করে মুসলমান হয়েছে কুলাউড়া উপজেলার এই পরিবারটি। নিজ ধর্ম ত্যাগ করার পর মাঝে মাঝে হিন্দুপাড়ার প্রতিবেশি কেউ কেউ হাসাহাসি, কেউ কেউ গালাগালি করেন। কিন্তু মুসলমানদের আন্তরিকতায় নিরাপদে ধর্মীয় কর্মকাণ্ড পালন করছেন। এমনকি রোজা রাখার জন্যও মানসিকভাবে প্রস্তুত তারা।\nগেল বছরের ২৪ মার্চ স্বপরিবারে ধর্মান্তরিত হন কুলাউড়া উপজেলার ভাটেরা ইউনিয়নের কৃষ্ণপুর গ্রামের বাসিন্দা নিতাই দাস। হিন্দু ধর্ম ত্যাগ করে ইসলাম ধর্ম গ্রহণ করেন। ধর্মান্তরিত হওয়ার পর নিতাই দাসের নাম পরিবর্তন করে ইব্রাহিম, স্ত্রীর নাম রহিমা বেগম, ছেলের নাম ইসমাইল আলী এবং মেয়ের নাম কুলসুমা বেগম ও ফাতেমা বেগম রাখা হয়।\nসরেজমিনে উপজেলার ভাটেরা ইউনিয়নে গলে স্থানীয়রা জানান, ওই পরিবারটি হিন্দু ধর্ম ত্যাগ করার পর কৃষ্ণপুর গ্রাম ছেড়ে দিয়ে আশ্রয় নেন ভাটেরা স্টেশনের পরিত্যক্ত রেলওয়ে কোয়ার্টারে। পরিত্যক্ত এসব কোয়ার্টার বসবাসের উপযোগী না হলেও বিকল্প ব্যবস্থা না থাকায় এখানেই দিনাতিপাত করছেন পরিবারটি।\nনওমুসলিম ইব্রাহিম জানান, সবার আন্তরিক সহযোগিতায় পরিবারের সবাইকে নিয়ে আল্লাহর রহমতে নিরাপদে এবং ভালোই আছেন। রোজা রাখার জন্য দানশীল ব্যক্তিবর্গ খাবারসহ বিভিন্ন জিনিসপত্র দিয়ে সহযোগিতা করেছেন। রেলওয়ে কোয়ার্টারে বসবাসে একটু কষ্ট হলেও যতক্ষণ বিকল্প ব্যবস্থা না হচ্ছে ততক্ষণ এখানেই থাকতে হবে।\nভাটেরা স্টেশন জামে মসজিদের ইমাম মাওলানা মো. হোসাইন আহমদ জানান, নওমুসলিম ইব্রাহিম ইসলাম ধর্ম গ্রহণের পর থেকে মসজিদে জামায়াতের সঙ্গে নামাজ আদায়ের চেষ্টা করেন। তাকে অত্র এলাকার সবাই একজন ভালো মানুষ হিসেবেই চিনেন। তবে বয়সের কারণে তিনি এখন কিছুটা অসুস্থ্য।\nভাটেরা ইউনিয়ন পরিষদের চেয়ারম্যান সৈয়দ নজরুল ইসলাম জানান, এই পরিবারটিকে তিনি অনেক আগ থেকেই সহযোগিতা করে আসছেন। তাছাড়া দেশ বিদেশ থেকে বিচ্ছিন্নভাবে তাদের সহযোগিতা করা হচ্ছে। এলাকার মানুষ তাদের নিরাপদ বসবাসের ব্যাপারে সচেতন। সবার সহযোগিতামূলক মনোভাব রয়েছে।


SEO Serp Checker tool 'Rankaware' মাত্র 4mb - টেকটোন্স\nSEO Serp Checker tool ‘Rankaware’\nSEO Serp Checker tool ‘Rankaware’ এ স্বাগতম। SEO বা Search Engine Optimization সাইট এডমিনদের জন্য একটি অতীব গুরুত্ত্বপূর্ণ কাজ। যেই সাইটের SEO পজিশন যত ভালো, গুগল থেকে ঐ সাইটে ভিজিটর ততই বেশী আসবে।\nআমরা সাধারণত আমাদের সাইটের জন্য বিভিন্ন কী ওয়ার্ড ব্যবহার করে থাকি, আমাদের সাইটকে গুগলের প্রথম পেজে নিয়ে যাওয়ার জন্য। আর এজন্যই আমাদের চেক করে দেখতে হয়, আমরা যে কীওয়ার্ড গুলো ব্যবহার করছি এ কীওয়ার্ড গুলো দিয়ে আমরা গুগলের সার্চ রেজাল্টের কোন পেজে আছি। এটাই হল SERP অর্থাৎ search engine results page\nতো SERP চেক করার জন্য আমরা বিভিন্ন পন্থা অবলম্বন করে থাকি। যেমন অনেক Serp Checke ওয়েবসাইটকেই বেশীর ভাগ ব্যবহার করে থাকি। তবে আজ আমি আপনাদের সাথে একটি সফটওয়্যার শেয়ার করব যেটি দিয়ে আপনি খুব সহজেই আপনার সাইটের বিভিন্ন কীওয়ার্ডের SERP চেক করতে পারবেন 🙂\nSEO Serp Checker tool টির নাম হল Rankware. Serp চেক করার জন্য এটি একটি পাওয়ারফূল ও অসাধারণ টুল। তবে একথা অনস্বীকার্য যে, কোন ইঞ্জিনই 100% সঠিক Serp রেজাল্ট দিতে পারে না। তবে যত কিছুই হোক না কেন, সাইটের কীওয়ার্ড সম্বন্ধে কিন্তু মোটামুটি একটা ভালো ধারণা নেওয়া যায়। যাক এসব কথা আগে আসি ডাউনলোডে…..\nSEO Serp Checker tool ‘Rankaware’ ডাউনলোড\nSEO Serp Checker tool ‘Rankaware’ নামক সফটওয়্যারটি ডাউনলোড করার জন্য নিচের লিংকটিতে বিসমিল্লাহ বলে খোঁচা মারুন। ওজন খুব বেশী না মাত্র4মেগাবাইটের মত। তাছাড়া এটি একটি ফ্রিওয়্যার সফটওয়্যার। তাই লাইসেন্সএর কোন ঝামেলা নেই।\nSEO Serp Checker tool ‘Rankaware’ ব্যবহারবিধি.\nডাউনলোড হয়ে গেলে জিপ ফাইলটি এক্সট্রাক্ট করুন এবং সফওয়্যারটি সেটআপ করুন। সেটআপ করাটা তেমন কঠিন কিছু না। শুধুমাত্র ডাবলক্লিক করুন। আর দশটি সফটওয়্যার এর মতই সেটআপ হয়ে যাবে ইনশআল্লাহ। সেটআপ হলে ওপেন করুন।\nSEO Serp Checker tool ‘Rankaware’ স্ক্রীনশর্ট-1\n1। ঐ বক্সটিতে আপনার সাইটের ইউ.আর.এল টি দিন।\nSEO Serp Checker tool ‘Rankaware’ স্ক্রীনশর্ট-2\n2। এখন Keyword ট্যাবে যান এবং নিচের বক্সে আপনার সাইটের জন্য ব্যবহৃত keyword গুলো লিখুন। যদি একাধিক কী ওয়ার্ড হয় তাহলে প্রতিটি কীওয়ার্ডলিখে একটি এন্টার দিয়ে নিচের লাইনে আরেকটি কী ওয়ার্ড লিখুন। অর্থাৎ প্রতিটি লাইনে একটি করে কীওয়ার্ড দিতে পারবেন।\nSEO Serp Checker tool ‘Rankaware’ স্ক্রীনশর্ট-3\nSEO Serp Checker tool ‘Rankaware’ (1)\n3। এখন Search Engine ট্যাবে যান। আপনি যে সার্চ ইঞ্জিন এ আপনার কীওয়ার্ড পজিশন দেখতে চান ঐ সকল সার্চ ইঞ্জিন এর ইউ.আর.এল গুলো সিলেক্ট করুন। যেমন বাংলাদেশের জন্য google.com.bd প্রভূতি ঠিকানা সিলেক্ট করুন। আমি তিনটি সার্চ ইঞ্জিন সিলেক্ট করেছি। আপনি শুধু একটিও সিলেক্ট করতে পারেন। অবশেষে Apply বাটনে ক্লিক করুন।\nSEO Serp Checker tool ‘Rankaware’ স্ক্রীনশর্ট-4\n4। Apply বাটনে ক্লিক করার পর কিছুক্ষণ অপেক্ষা করুন। তারপরই পেয়ে যাবেন রেজাল্ট। দেখুন আমার প্রথম কী ওয়ার্ডটি দিয়ে আমি গুগলের 74 নম্বর পজিশনে আছি। এই রকমের আরোও অনেক তথ্যই পাবেন।\nMCShield Anti-Malware Tool দিয়ে আপনার পিসিকে Malware মুক্ত র‍াখুন। Alexa Rank কে কমিয়ে নিন Wise Auto Shutdown একটি প্রয়োজনীয় ও অসাধারণ সফটওয়্যার!!! ওজন মাত্র ১ মেগাবাইট প্রায়! Microsoft Word শিক্ষার দারুন একটি বাংলা ই-বুক। এই ই-বুকটি তে Microsoft Word এর A to Z আপনি জানতে পারবেন। (মাত্র 1 মেগাবাইট) LightShot দিয়ে স্ক্রীন শর্ট নিন এবং পিচারটি সেভ করুন খুব সহজে! মাত্র2মেগাবাইটের সফটওয়্যার সংগ্রহে না থাকলে ডাউনলোড করে রাখুন সময়ে কাজে লাগবে। আপনার ডেক্সটপের জন্য ডাউনলোড করে নিন সুন্দর একটি ক্লাসিক ঘড়ি The Aero Clock মাত্র দেড় মেগাবাইট। Avast Auto Update stop করতে চান? কম্পিউটার অপারেটিং এর শত শত সমস্যার সমাধান । মাত্র 800কেবি ওজনের একটি ই-বুক (PDF) ডাউনলোড করে রাখুন। সময়ে ইনশআল্লাহ আপনার বিশাল কাজে দিবে।\n← গ্রন্থ পর্যালোচনা “শ্রাবন দিনের কাব্য” অ্যান্ড্রয়েডের জন্য নিয়ে নিন সুপার হিট গেম ওয়ারিয়র্স →


সাতক্ষীরা জেলার সেরা করদাতা হলেন আল ফেরদাউস আলফা’র পুত্র আশিকুর রহমান – দৈনিক সাতক্ষীরা\nখুলনা বিভাগের ১০ জেলা ও খুলনা সিটি কর্পোরেশন নিয়ে গঠিত খুলনা কর অঞ্চলের সেরা ৭৭ জন করদাতাকে সম্মাননা প্রদান করা হয়েছে। আবারও সাতক্ষীরা জেলার সেরা করদাতা হলেন করবাহাদুর পরিবারের সদস্য ২০১৫, ২০১৬ ও ২০১৭ সালের পরপর তিনবারের সেরা করদাতা ও বিশিষ্ট ব্যবসায়ী সাতক্ষীরা জেলা পরিষদের সদস্য মো. আল ফেরদাউস আলফা’র ছোট ছেলে মো. আশিকুর রহমান আশিক। মো. আশিকুর রহমান আশিক ২০১৮ সালেও সাতক্ষীরা জেলার সেরা করদাতার পুরস্কার পেয়েছিলেন এবং ২০১৭ সালে তার বড় ভাই মো. আজহারুল ইসলাম সেরা করদাতার পুরস্কার পেয়েছিলেন।\nবুধবার (১৩ নভেম্বর) দুপুরে বর্ণাঢ্য অনুষ্ঠানের মাধ্যমে খুলনা সিটি ইন হোটেলে তাদের সম্মাননা প্রদান করা হয়। ২০১৮-১৯ করবর্ষে সর্বোচ্চ কর প্রদানকারী, সর্বোচ্চ কর প্রদানকারী তরুণ করদাতা, সর্বোচ্চ কর প্রদানকারী মহিলা করদাতা এবং দীর্ঘ সময় কর প্রদানকারী এই চার শ্রেণিতে সম্মানান প্রদান করা হয়। খুলনা কর অঞ্চলের কর কমিশনার প্রশান্ত কুমার রায়ের সভাপতিত্বে সম্মাননা প্রদান অনুষ্ঠানে প্রধান অতিথি হিসেবে বক্তব্য রাখেন খুলনা সিটি কর্পোরেশনের মেয়র তালুকদার আব্দুল খালেক।\nপ্রধান অতিথির বক্তব্যে সিটি মেয়র তালুকদার আব্দুল খালেক বলেন, ‘দেশের উন্নয়ন ও সমৃদ্ধির জন্য সময়মতো ও সঠিক নিয়মে কর প্রদানের কোন বিকল্প নেই। ১৬ কোটি মানুষের দেশে কেবল ২৫ লাখ মানুষের কর দেওয়ার বিষয়টি সামঞ্জস্যপূর্ণ নয়। সময়মতো কর দিলে দেশের উন্নয়নও সঠিক সময়ে হবে। দেশের জাতীয় বাজেটের ৯০ শতাংশের যোগান দেয় দেশের মানুষ। দেশের সবাই ইতিবাচক মানসিকতা নিয়ে দেশের স্বার্থে ও আগামী প্রজন্মের কথা ভেবে কর দিলে দেশ সমৃদ্ধির দিকে এগিয়ে যাবে।’\nবিশেষ অতিথি হিসেবে বক্তব্য রাখেন খুলনা-৪ আসনের সংসদ সদস্য আব্দুস সালাম মূর্শেদী, জাতীয় রাজস্ব বোর্ডের সদস্য (মূসক নীতি) ড. আব্দুল মান্নান শিকদার, পুলিশ কমিশনার খন্দকার লুৎফুল কবির, খুলনা কাস্টমস, এক্সসাইজ ও ভ্যাট কমিশনারেটের কমিশনার মো. মোস্তবা আলী, খুলনা কর অপীল অঞ্চলের কমিশনার মো. রফিকুল ইসলাম ও খুলনা চেম্বার অব কমার্স এন্ড ইন্ডাস্ট্রির সভাপতি কাজি আমিনুল হক। অনুষ্ঠানে স্বাগত জানান খুলনা কর অঞ্চলের অতিরিক্ত কর কমিশনার অঞ্জন কুমার সাহা।\nঅনুষ্ঠানে জানানো হয়, ২০১৮-১৯ করবর্ষে খুলনা কর অঞ্চলে দুই হাজার চারশত কোটি টাকা রাজস্ব আদায় হয়েছে যা পূর্ববর্তী বছরের চেয়ে ৩২ শতাংশ বেশি। ২০১৯-২০ অর্থ বছরে কর আদায়ের নির্ধারিত লক্ষ্যমাত্রা দুই হাজার আটশত ৪০ কোটি টাকার বিপরীতে প্রথম প্রান্তিকে ছয়শত ২৯ কোটি টাকা আদায় করা হয়েছে। যা প্রথম চার মাসের লক্ষ্যমাত্রার চেয়ে প্রায় ১৫ শতাংশ বেশি। ২৪ হাজার নতুন করদাতা সনাক্তকরণ লক্ষ্যমাত্রার বিপরীতে ইতোমধ্যে ৩৪ হাজারে বেশি নতুন করদাতা টিআইএন নিবন্ধন গ্রহণ করেছেন।\nএ নিয়ে খুলনা কর অঞ্চলের মোট টিআইএন ধারীর সংখ্যা দাঁড়ালো প্রায় তিন লাখ ৬৫ হাজার। অনুষ্ঠানে আরও জানানো হয়, আগামী ১৪ থেকে ২০ নভেম্বর খুলনা বিভাগীয় মহিলা ক্রীড়া কমপ্লেক্সে সাত দিনব্যাপী আয়কর মেলা অনুষ্ঠিত হবে। রিটার্ন জমা, নতুন টিআইএন গ্রহণ, ব্যাংকের বুথসহ সংশ্লিষ্ট সকল সেবা মেলার স্টলেই মিলবে। আবারও সাতক্ষীরা জেলার সেরা করদাতার পুরস্কার পাওয়ায় করবাহাদুর পরিবারের সদস্য তিনবারের সেরা করদাতা ও বিশিষ্ট ব্যবসায়ী সাতক্ষীরা জেলা পরিষদের সদস্য মো. আল ফেরদাউস আলফা’র ছোট ছেলে মো. আশিকুর রহমান আশিক সাতক্ষীরার বিভিন্ন সংগঠনের ফুল ও শুভেচ্ছায় সিক্ত হয়েছেন।\n← দুইজন বীর মুক্তিযোদ্ধার চিকিৎসায় সহযোগিতার হাত বাড়িয়ে দিলেন উপজেলা চেয়ারম্যান ও নির্বাহী অফিসার\nসোনাবাড়িয়া ইউনিয়ন ভূমি অফিসে গণশুনানী অনুষ্ঠিত →


ফলের কার্টনে সাপের বিষ !গ্রেফতার-৫ ফলের কার্টনে সাপের বিষ !গ্রেফতার-৫ – জগন্নাথপুর টুয়েন্টিফোর\nফলের কার্টনে সাপের বিষ !গ্রেফতার-৫\nজগন্নাথপুর টুয়েন্টিফোর ডটপকম ডেস্ক :: আইনশৃঙ্খলা বাহিনীর সদস্যদের চোখ ফাঁকি দিতে ফলের কার্টনে করে সাপের বিষ বিক্রির সময় একটি চক্রকে গ্রেফতার করেছে ঢাকা মহানগর পুলিশ (ডিবি উত্তর)। সোমবার সন্ধ্যা সোয়া ৭টার দিকে রাজধানীর কুড়িল বাসস্ট্যান্ডে সাপের বিষ কেনা-বেচার সময় পাঁচজনকে গ্রেফতার করে ডিবি।\nগ্রেফতারকৃতরা হলেন, আবু হানিফ (চেয়ারম্যান), আফছার আলী, নজরুল ইসলাম, মুক্তার হোসেন ও রহিচ উদ্দিন। তাদের কাছে থেকে উদ্ধার হওয়া কার্টন থেকে ছয়টি কাঁচের কৌটায় ১২ পাউন্ড বিষ আছে বলে দাবি করেছে পুলিশ। তবে বিষ আসল না নকল তা নিশ্চিত হতে পারেনি তারা। পরীক্ষার জন্য বিষ ল্যাবে পাঠানো হবে।\nমঙ্গলবার সকাল সাড়ে ১১টায় ডিএমপির মিডিয়া সেন্টারে এক সংবাদ সম্মেলনে ডিবি যুগ্ম কমিশনার আব্দুল বাতেন এই তথ্য জানান।\nতিনি বলেন, ‘সাপের বিষ নিয়ে প্রতারণা হচ্ছে। আমরা যে চক্রটিকে গ্রেফতার করেছি, তারা নিজেরাই ক্রেতা, নিজেরাই বিক্রেতা সাজে। কেবল মধ্যবর্তী একজন লোককে খুঁজে বের করে তারা। সেই লোক এই চক্রের তৎপরতা দেখে লাভবান হওয়ার জন্য কেনার আগ্রহ দেখায়। তখন তার কাছে বিক্রি করে দেয়। তবে এই বিষ আসল না নকল তা এখনও নিশ্চিত হওয়া যায়নি। চক্রটি দাবি করেছে, উদ্ধারকৃত ছয়টি কাঁচের কৌটায় ১২ পাউন্ড বিষ আছে, যার বাজার মূল্য নাকি ৫০ কোটি টাকা। তবে আসল বিষের মূল্য এতো হওয়ার কথা না। বিষ আসল কিনা তা পরীক্ষার জন্য আমরা ল্যাবে পাঠাবো।’\nলাল একটি বড় কাগজের কার্টনের ভেতরে ছোট ছোট আলাদা কার্টনে কাঁচের কৌটা। বড় কার্টনটির গায়ে ইংরেজি অক্ষরে লেখা, ‘fresh fruit, Premimum quality apple. Apple produce of china’. এই বড় কার্টনের ভেতরেই আকাশি রংয়ের পৃথক ছোট কার্টনে সাজানো রয়েছে কাঁচের কৌটা। ছোট ছোট এই কার্টনের গায়ে সাপের ছবি দিয়ে ইংরেজি অক্ষরে লেখা আছে, ‘COBRA’ Red Dragon Company, Made in France. অপর পাশে বড় অক্ষলে লেখা, ‘COBRA, Snake Poson.’ অপর পাশে লেখা, কোড নম্বর, মেয়াদ, নিশ্চয়তা ও কৌটার ভেতরে থাকা সাপের বিষের পরিমাণ লেখা রয়েছে। প্রতিটি কাঁচের কৌটাতেই আলাদা আলাদ কোড রয়েছে। ছয়টি কৌটার ভেতরে দুটাতে তরল এবং চারটিতে পাউডার আকারে বিষ রয়েছে। কাঁচের কৌটায় ইংরেজিতে লেখা রয়েছে, Snake Poison of France, CAREFULLY HANDLING.’\nআব্দুল বাতেন বলেন, ‘গ্রেফতারকৃতরা দাবি করেছে, তারা বিদেশ থেকে এই বিষ নিয়ে আসে। দেশের ওষুধ কোম্পানিগুলোতে সাপের বিষের চাহিদা রয়েছে। তবে কোম্পানিগুলো বৈধভাবে বিষ আমদানি করে। কোনও কোম্পানি যদি তাদের কাছ থেকে বিষ কেনার কথাও বলে তাও অবৈধ। তবে আমরা এখনও এমন কিছু পাইনি।’\nতিনি বলেন, ‘আন্তর্জাতিক বাজারে ১০ গ্রাম আসল বিষের দাম তিন থেকে চার হাজার টাকা। আমরা যাচাই বাছাই করছি, আসল না নকল। তাদের কাছ থেকে একটি প্রাইকার উদ্ধার করা হয়েছে। যার নম্বর ঢাক মেটো গ-২১-১৭১০।’


বন্ধ রেস্টুরেন্ট-বার-মিউজিয়াম-চিড়িয়াখানা, জমায়েত এড়াতে সিদ্ধান্ত রাজ্য প্রশাসনের - Prohor\nকোভিড১৯ নিয়ে সতর্কতা তুঙ্গে পৌঁছল এবার। রাজ্য সরকারের তরফে এর আগেই বন্ধ করা হয়েছিল স্কুল কলেজ বিশ্ববিদ্যালয়। সিনেমা হলও বন্ধ ঘোষণা করা হয়েছিল ৩১ মার্চ পর্যন্ত। এমনকি, আজ উচ্চমাধ্যমিক পরীক্ষা স্থগিত করার নির্দেশও দেন মুখ্যমন্ত্রী। এসবের মধ্যেই, আগামীকাল থেকে সমস্ত রেস্টুরেন্ট, পাব, বার, ক্লাব, নাইট ক্লাব, হুক্কা বার, ম্যাসাজ পার্লার, মিউজিয়াম, চিড়িয়াখানা বন্ধ করার নির্দেশ দিল সরকার।\nপিছিয়ে গেল উচ্চমাধ্যমিক, জেনে নিন নতুন সূচি\nমূলত যে-কোনো জমায়েত এড়াতেই এমন নির্দেশ। সরকারের পক্ষ থেকে বারবার নাগরিকদের অনুরোধ করা হচ্ছে, শহরে নিজের বাড়িতে সুস্থভাবে নিজেকে ঘরবন্দি রাখতে। প্রয়োজনীয় রেশনের যোগানও দেওয়া হবে পশ্চিমবঙ্গ সরকারের তরফেই। ৩১শে মার্চ অব্দি সমস্ত গণ জমায়েত বন্ধ থাকছে আপাতত। কোভিড১৯-এর আক্রমণের তৃতীয় ফেজ পেরনোর পরই বাকি সিদ্ধান্ত নেওয়া সম্ভব হবে।\nরাজ্যে আজ তৃতীয় করোনা আক্রান্তের হদিশ পাওয়া গেছে। ইংল্যান্ড ফেরত দুই তরুণের পর এইবার স্কটল্যান্ড ফেরত তরুণীর দেহে মিলল করোনার উপস্থিতি। ভারতে করোনা আক্রান্তের সংখ্যা এই মুহূর্তে ২৯৯ জন। মৃতের সংখ্যা ৪। আশঙ্কা করা হচ্ছে, তৃতীয় ফেজে পৌঁছলে সংখ্যাটা দ্রুত বেড়ে যাওয়ার সম্ভাবনা। তাই, এই ফেজটিকে অত্যন্ত গুরুত্ব সহকারে দেখছেন চিকিৎসকরাও। ইতিমধ্যেই কলকাতা থেকে ১৪০০০ বিদেশির নিখোঁজ হয়ে যাওয়ার খবর চাঞ্চল্য সৃষ্টি করেছে জনগণের মধ্যে। ষাটোর্ধ্ব ব্যক্তিদের ক্ষেত্রেই আশঙ্কার পরিমাণ বেশি লক্ষ্য করা যাচ্ছে।\nএই পরিস্থিতিতে এমন ভয়াবহ সংক্রমণের পরেও কেন এতখানি অসচেতনতা জনগণের মধ্যে! কোনদিকে এগোবে গোটা দেশ? শাটডাউন নাকি সাময়িক দৈনিক বিরতি? চোখ থাকবে সেই খবরেও।\nClosedCorona VirusCOVID-19MuseumNight ClubProhorWest Bengal\nPrevious News পোকার আক্রমণে ধ্বংস হবে ইতালি, ভাইরাস দিয়েই ঠেকালেন ঘনাদা Next News বিদেশের সঙ্গে যোগ নেই, করোনায় আক্রান্ত দমদমের বৃদ্ধ – কী অপেক্ষা করছে ভবিষ্যতে?\nবিদেশের সঙ্গে যোগ নেই, করোনায় আক্রান্ত দমদমের বৃদ্ধ – কী অপেক্ষা করছে ভবিষ্যতে?


Current Affairs 2021 | সাপ্তাহিক সাম্প্রতিক ঘটনাবলি, ডিসেম্বর দ্বিতীয় সপ্তাহ » চাকরি বাজার\nডিসে. 16, 2021\nআজকের পর্বে আমরা আলোচনা করলাম সাম্প্রতিক ঘটনাবলী, ডিসেম্বর ২০২১, দ্বিতীয় সপ্তাহ নিয়ে। ০৮-১২-২০২১ তারিখ থেকে ১৫-১২-২০২১ তারিখ পর্যন্ত ডিসেম্বর মাসে ঘটা গুরুত্বপূর্ণ ঘটনা গুলি প্রশ্ন ও উত্তর আকারে তুলে ধরা হল। আসন্ন বিভিন্ন সরকারি প্রতিযোগিতামূলক পরীক্ষার জন্য এই বিভাগটি পরীক্ষার্থীদের জন্য খুবই সহায়ক হবে। তাই আপনার জি কে এর ভান্ডার কে আরও মজবুত করতে অন্যান্য বিষয়ের সঙ্গে কারেন্ট অ্যাফেয়ার্স বিভাগটিও নিয়মিত অনুসরণ করুন।\nWeekly Current Affairs 2021 pdf November 4th week\nমাস – ডিসেম্বর, সপ্তাহ – দ্বিতীয়, (০৮-১২-২০২১ থেকে ১৫-১২-২০২১)\n√ ১) সম্প্রতি ২০২১ সালে কোন দল পুরুষ হকি জুনিয়র ওয়ার্ল্ড কাপ জিতল? উঃ- আর্জেন্টিনা\n√ ২) ২০২১ সালে মিস ট্রন্স গ্লোবাল খেতাব কে জয়লাভ করলেন?\nউঃ- শ্রুতি সীতারা\n√ ৩) ২০২১ সালে BEF ওয়ার্লড ট্যুর এ পি.ভি. সিন্ধু ভারতের হয়ে কোন পদক জয়লাভ করেছেন? উঃ- স্বর্ণ\n√ ৪) ফাইন্যান্স কোম্পানি কিনারা ক্যাপিটাল এর ব্রান্ড অ্যাম্ব্যাসাডর কে হলেন? উঃ- রবিন্দ্র জাদেজা\n√ ৫) ২০২১ সালে ডাভিস কাপ জিতল কোন দেশ? উঃ- রাশিয়া\n√ ৬) FICCI এর নতুন প্রেসিদেন্ট পদে নিযুক্ত হলেন কে? উঃ- সঞ্জীব মেহতা\n√ ৭) সম্প্রতি প্রয়াত হলেন চিফ ডিফেন্স স্টফ বিপিন রাওয়াত, মৃত্যুকালে তাঁর বয়স কত হয়েছিল? উঃ- ৬৩ বছর\n√ ৮) ২০২১ সালে জনপিঠ পুরস্কার পেলেন কে? উঃ- Damodar Mauzo\n√ ৯) আন্তর্জাতিক দুর্নীতি বিরোধি দিবস কবে পালন করা হয়? উঃ- ৯ ডিসেম্বর\n√ ১০) সম্প্রতি PANEX-21 বহুদেশীয় সামরিক অভিযান আয়োজিত হয়েছে কোথায়? উঃ- মহারাষ্ট্র\n√ ১১) সম্প্রতি কোন সংস্থা ই-সওয়ারি নামক ইলেকট্রিক বাস পরিষেবা চালু করল? উঃ- নীতি আয়োগ\n√ ১২) কোন সংস্থ্যা মহিলাদের “জন্য সি ইস এ চেঞ্জমেকার” নামক প্রোগ্রাম চালু করল? উঃ- জাতীয় মহিলা কমিশন\n√ ১৩) সম্প্রতি লেজেন্ডস লিগ ক্রিকেট এর ব্রান্ড অ্যামব্যাসাডর হলেন কোন অভিনেতা? উঃ- অমিতাভ বচ্চন\n√ ১৪) সম্প্রতি হন্ডুরাস এর প্রথম মহিলা রাষ্ট্রপতি কে হলেন? উঃ- Xiomara Castro\n√ ১৫) তামিলনাড়ু এর নতুন বার্ড স্যাংচুরি কোথায় গড়ে উঠেছে? উঃ- Kazhuveli wetland\n√ ১৬) চিফ অব ডিফেন্স স্টাফ পদে নিযুক্ত হতে চলেছেন কে? উঃ- এম এম নারভনে\n√ ১৭) এনার্জি ড্রিঙ্ক ব্রান্ড স্টিং এনার্জি এর ব্রান্ড অ্যাম্ব্যাসাডর হলেন কোন অভিনেতা? উঃ- অক্ষয় কুমার\n√ ১৮) সম্প্রতি কোন দেশ আই সি সি মেন’স ও ডি আই টিম র‍্যাংকিং এ প্রথম স্থানে রয়েছে? উঃ- নিউ জিল্যান্ড\n√ ১৯) বিশ্ব এল পি জি অ্যাসোসিয়েশান এর নতুন প্রেসিডেন্ট কে হলেন? উঃ- S M Vaidya\n√ ২০) কোন রাজ্য সরকার মিল্ক প্রাইস ইন্সেন্টিভ স্কিম চালু করল? উঃ- উত্তরাখন্ড\n√ ২১) ২০২১ সালে এশিয়ান ইয়ুথ প্যারা গেমস এ ভারত কতগুলি পদক জিতেছে? উঃ- ৪১ টি\n√ ২২) সম্প্রতি ফ্লিপকার্ট সম্প্রতি MSME এর জন্য কোন রাজ্যের সাথে চুক্তি বদ্ধ হল? উঃ- মধ্য প্রদেশ\n√ ২৩) কোন রাজ্য ইন্ডিয়া স্কিলস রিপোর্ট ২০২২ অনুসারে প্রথম স্থানে রয়েছে? উঃ- মহারাষ্ট্র\n√ ২৪) সম্প্রতি মিস ইউনিভার্স এর খেতাব জিতলেন কে? উঃ- Harnaaz Sandhu\n√ ২৫) UNICEF– এর নতুন প্রধান হিসেবে কে নিযুক্ত হলেন? উঃ- Catherine Russell\n√ ২৬ ভারতের কোন রাজ্য সম্প্রতি তার রাজ্যের সমস্ত প্রাপ্ত বয়স্ক ব্যাক্তিদের কোভিড টিকা সম্পন্ন করল? উঃ- হিমাচল প্রদেশ\n√ ২৭) ২০২১ সালে ওয়ার্ল্ড ট্যালেন্ট র‍্যাংকিং রিপোর্ট এর কোন দেশ শীর্ষে রয়েছে? উঃ- সুইজারল্যান্ড\n√ ২৮) সম্প্রতি কোম্পানি ভারতে সাইবার সিকিউরিটি স্কিল প্রোগ্রাম চালু করল? উঃ- মাইক্রোসফট\n√ ২৯) ভারতের কোন রাজ্য ইনিশিয়েটিভ অব ড্রাইভিং অ্যান্ড ট্রাফিক রিসার্চ এর সূচনা করল? উঃ- ছত্তিশগড়\n√ ৩০) স্কিল ইন্ডিয়া রিপোর্ট এ পশ্চিমবঙ্গের স্থান কত নম্বরে আছে? উঃ- চতুর্থ\n√ ৩১) উত্তর প্রদেশ এর কোন স্থান রামাসর সাইট এর তকমা পেল? উঃ- Haiderpur wetland\nWeekly current affairs 2021 PDF December 2nd week Download pdf


বৃষ্টি কিভাবে হয় ? - Proshn Answers\n165 বার প্রদর্শিত\n01 মে 2018 "মাধ্যমিক পড়াশোনা" বিভাগে জিজ্ঞাসা করেছেন Ahmedtb (726 পয়েন্ট)\n01 মে 2018 উত্তর প্রদান করেছেন Hasib (1,773 পয়েন্ট)\n12 জুলাই 2018 উত্তর প্রদান করেছেন rahat jr. (50 পয়েন্ট)\n28 জুন 2018 "রূপচর্চা" বিভাগে জিজ্ঞাসা করেছেন rahat jr. (50 পয়েন্ট)\n27 জুন 2018 "রূপচর্চা" বিভাগে জিজ্ঞাসা করেছেন rahat jr. (50 পয়েন্ট)\nকিভাবে কেক বানাতে হয়?\n16 ডিসেম্বর 2017 "নিত্য নতুন সমস্যা" বিভাগে জিজ্ঞাসা করেছেন Md Mizan (142 পয়েন্ট)\nমাধ্যমিক পড়াশোনা (347)\nডিপ্লোমা ইনস্টিটিউট (46)\nসরকারি বিশ্ববিদ্যালয় (7)


পোকেমন জিও: পোকেমন জিওতে চকচকে বুয়েজেলকে কীভাবে ধরবেন? কীভাবে এটি বিকশিত হবে? - প্রযুক্তি সংবাদ\nপোকেমন জিও: পোকেমন জিওতে চকচকে বুয়েজেলকে কীভাবে ধরবেন? কীভাবে এটি বিকশিত হবে?\nপোকেমন গো মোবাইল ডিভাইসে উপলব্ধ সর্বাধিক আলোচিত ভিডিও গেম হয়ে উঠেছে। ন্যান্টিকের দ্বারা বিকাশিত এবং প্রকাশিত, অগমেন্টেড রিয়েলিটি (এআর) গেমটি আরও বেশি গ্রহণকারীকে বিকশিত এবং আকর্ষণ করে। গেমটির সাফল্যের পিছনে অন্যতম বড় কারণ হ'ল নতুন বৈশিষ্ট্য এবং গেমের ইভেন্টগুলির উদযাপন।\nহোম বার লেআউট এবং ডিজাইন\nগেমিং সংস্থাটি গত কয়েকমাস ধরে অসংখ্য ইভেন্ট হোস্ট করেছে, ভক্তদেরকে বিভিন্ন পোকেমন জীব আবিষ্কার ও আবিষ্কার করার সুযোগ দিয়েছিল। বিরল প্রজাতির পাশাপাশি আমরা খেলায় প্রচুর পরিমাণে চকচকে সংস্করণ যুক্ত করতে দেখেছি। যদিও আমরা ইতিমধ্যে প্রচুর চকচকে প্রজাতি দেখেছি, পোকেমন জিও সিন্নোহ উদযাপন ইভেন্টের অংশ হিসাবে এখন একটি নতুন শাইনি বুয়েজেল 12 জানুয়ারিতে আত্মপ্রকাশ করতে চলেছে।\nএছাড়াও পড়ুন | গুচি এক্স উত্তর ফেস অবতার আইটেমগুলি পোকেমন এ পৌঁছান 100 এর বেশি পোকেস্টপগুলিতে পাওয়া যায়\nকীভাবে পোকেমন জিওতে চকচকে বুয়েজেল পাবেন?\nশাইনী বুয়েজেল হলেন পোকেমন প্রজাতির মধ্যে একটি যা সিনোহ উদযাপন ইভেন্টের সময় স্প্যানের হার বেশি হবে, যার অর্থ এটি বুনোতে আরও ঘন ঘন প্রদর্শিত হবে। প্রশিক্ষকদের এও লক্ষ করা উচিত যে পোকেমনের চকচকে সংস্করণটি ইতিমধ্যে আনলক করা হবে। আপনি যদি যথেষ্ট ভাগ্যবান হন তবে আপনার চকচকে বুয়েজেলের মুখোমুখি হওয়া উচিত। অনুষ্ঠান চলাকালীন পোকেমন ওয়ান-স্টার অভিযানেও উপস্থিত হবে। বুয়েজল বিবর্তনের কথা বললে, এটি একটি ফ্লোটজলে বিবর্তিত হতে পারে যার জন্য 50 ক্যান্ডি প্রয়োজন।\nঅনুষ্ঠানটি লাইভ হওয়ার পরে পোকেমন প্রশিক্ষকরা সিনোহ সংগ্রহ চ্যালেঞ্জে অংশ নিতে সক্ষম হবেন। চ্যালেঞ্জের অংশ হিসাবে, আপনাকে বিভিন্ন পুরষ্কার অর্জনের জন্য পোকেমন প্রজাতির একটি গোছা ধরার দায়িত্ব দেওয়া হবে। চকচকে বুয়েজেল ছাড়াও, আপনি অন্যান্য বিভিন্ন পোকেমন প্রাণীর বুনোতে আরও বেশি স্প্যান রেট পেতে পারেন। এর মধ্যে হিপ্পোপটাস, গ্ল্যামাও, পুরুগলি, স্নোভার স্কোরুপি এবং ড্রিফ্লুনের পছন্দগুলি অন্তর্ভুক্ত রয়েছে।\nএছাড়াও পড়ুন | পোকেমন যান হো ওহ রেডে পাওয়া যায়: সেরা মুভসেট, দুর্বলতা এবং কাউন্টারগুলি দেখুন\nইভেন্টটি জানুয়ারী 12, 2021 সকাল 10:00 টায় শুরু হবে এবং স্থানীয় সময় সকাল 8:00 টায় জানুয়ারী 17, 2021 পর্যন্ত চলবে। এখনও কয়েক দিন বাকি থাকলেও, পোকেমন প্রশিক্ষকরা এখন আনোভা উদযাপন ইভেন্টে অংশ নিতে পারবেন যা এখনই লাইভ। ৫ জানুয়ারি থেকে শুরু হওয়া উনোভা ইভেন্টটি স্থানীয় সময় রাত ৮ টায় ১০ জানুয়ারী পর্যন্ত চলবে। এই মুহুর্তে গেমের বেশিরভাগ পোকেমন জীবই ইউনোভা অঞ্চল থেকে এসেছে।\nপোকেমন জিও এখন আইওএস এবং অ্যান্ড্রয়েড-ভিত্তিক ডিভাইসে উপলব্ধ।\nএছাড়াও পড়ুন | পোকেমন জিওতে কি চকচকে টেপিগ আছে? কীভাবে এটি পাইনাইট এবং এম্বোয়ারে বিকাশ করা যায়?\nপ্যাকসন কাউন্টি পর্যালোচনা এ স্ট্যান্ড\nঅপরিচিত: রাতে শিকার\nজেসিকা প্রেম অন্ধ আঞ্চলিক পরিচালক যেখানে\nজিটিএ5পিএস 4-তে প্লেয়ারদের কীভাবে নিঃশব্দ করবেন


০৯ আগস্ট ২০২০, ১৫:৪৮:২২ | অনলাইন সংস্করণ\nমৌলভীবাজারের শ্রীমঙ্গলে স্ত্রীকে গলা কেটে খুন করে স্বামী আত্মহত্যা করেছেন। শনিবার দিবাগত রাতে উপজেলার মির্জাপুর ইউনিয়নের বৌলাছড়া চা বাগানে এ ঘটনা ঘটে।\nপুলিশ লাশ উদ্ধার করে মর্গে প্রেরণ করেছে। নিহত গৃহবধূর নাম অলকা তন্ত রায় (৩৫) ও স্বামীর নাম বিকুল তন্ত রায় (৪০) বলে জানা গেছে।\nপুলিশ জানিয়েছে, শনিবার সন্ধ্যা ৭টার দিকে স্বামী-স্ত্রীর মধ্যে ঝগড়া হয়। এই ঝগড়ার জের ধরে রাতের কোনো একসময় স্ত্রীকে দা দিয়ে গলা কেটে খুন করে পরে স্বামী গলায় ফাঁস লাগিয়ে আত্মহত্যা করে।\nনিহতদের বড় মেয়ে সুভা তন্ত বায় (১২) জানায়, রাতে সে পাশের ঘরে ঘুমিয়ে ছিল। রোববার সকালে ঘুম থেকে উঠে মা-বাবার ঘরে ডাকাডাকি করে দরজা না খোলায় ধাক্কা দিয়ে দরজা খুলে মায়ের গলা কাটা দেহ ও পাশে বাবার ঝুলন্ত দেহ দেখতে পায়।\nসুভা জানায়, তার বাবা-মায়ের মধ্যে কোনো ঝগড়া-বিবাদ ছিল না। সুভার দেবা তন্ত রায় নামে ৬ বছরের এক ভাই ও দেবী তন্ত রায় নামে ২ বছরের এক বোন রয়েছে। বাবা-মায়ের এই মর্মান্তিক মৃত্যুতে এই তিন শিশু শোকে বিহ্বল হয়ে পড়ে।\nনিহত বিকুলের বড় ভাইয়ের স্ত্রী রত্না তন্ত রায় জানান, সকালে সুভার চিৎকারে শুনে গিয়ে মেঝেতে অলকার রক্তাক্ত মৃতদেহ দেখেন। পাশে ঝুলে থাকা দেবরের লাশ দেখেন। তিনিও অলকা বিকুল দম্পত্তির মধ্যে ঝগড়া বিবাদ ছিল না বলে জানান।\nএদিকে এটি স্বামী স্ত্রীকে হত্যা করে স্বামীর আত্মহত্যা নাকি পরিকল্পিত হত্যাকাণ্ড– এ নিয়ে এলাকায় গুঞ্জন দেখা দিয়েছে।\nস্থানীয় বাগান পঞ্চায়েত কমিটির সাধারণ সম্পাদক রণঞ্জিৎ সাঁওতাল বলেন, স্ত্রী অলকা মির্জাপুর চা বাগানের শ্রমিক হিসেবে কাজ করেন। স্বামী বিকুল বন থেকে জ্বালানি কাঠ সংগ্রহ করে বাজারে বিক্রি করে জীবিকা নির্বাহ করে আসছিলেন। বিকুল অলকার সংসারে কোনো কলহের কথা তিনি জানতেন না।\nশ্রীমঙ্গল থানার ওসি (তদন্ত) সোহেল রানা যুগান্তরকে জানান, পুলিশ ঘটনাস্থল পরিদর্শন করে জোড়া লাশ উদ্ধার করে মর্গে পাঠানো হয়েছে। হত্যাকাণ্ডে ব্যবহৃত রক্তমাখা দা উদ্ধার করা হয়েছে।\nধারণা করা হচ্ছে– স্বামী ও স্ত্রীর মধ্যে কলহের কারণে স্বামী স্ত্রীকে হত্যা করে পরে সে নিজেও আত্মহত্যা করে থাকতে পারে। তদন্ত করে প্রকৃত ঘটনা উদ্ঘাটন করা হবে বলে তিনি জানান।\n০৯ আগস্ট ২০২০, ০৩:৪৮ পিএম | অনলাইন সংস্করণ\nশ্রীমঙ্গল কলেজে ছাত্রদলের আহ্বায়ক কমিটি গঠন\nশ্রীমঙ্গলে কলেজছাত্র স্বাক্ষরের মৃত্যুর কারণ একাধিক প্রেম!\nশ্রীমঙ্গলে মাছের সঙ্গে এ কেমন শত্রুতা!\nশ্রীমঙ্গলে নিখোঁজের পর চা বাগান থেকে কলেজ ছাত্রের লাশ উদ্ধার


কিভাবে নিজেকে প্রতিষ্ঠিত করা যায় । ১০০% কাজে আসবে - BD Offer News\nএটি জীবনের একটি চিরন্তন সত্য কথা যে কোনও ব্যক্তি কিভাবে নিজেকে প্রতিষ্ঠিত করা যায় বা সফল হতে চায়। কিন্তু সফলতা অর্জন করা ও প্রতিষ্ঠিত হওয়া কি সহজ? সব মানুষ কি প্রতিষ্ঠিত হতে পারে? আপনার উত্তর হবে “না”। আপনি কি কখনও ভেবে দেখেছেন একজন প্রতিষ্ঠিত ব্যক্তি হতে কি করতে হয়য়? আপনি নিশ্চয়ই একজন প্রতিষ্ঠিত ব্যক্তির গল্প শুনেছেন।\nআপনিও যদি একজন প্রতিষ্ঠিত মানুষ হতে চান, তাহলে আপনাকেও ভাবতে হবে একজন প্রতিষ্ঠিত ব্যক্তির মধ্যে কী কী গুণ রয়েছে। একটি সফল জীবন যাপন করার জন্য আপনাকে কি করতে হবে? প্রতিষ্ঠিত ব্যক্তিদের অভ্যাস এবং গুণাবলী কী এবং কীভাবে ঘটে তা আপনার শিখতে ও জানতে হবে। এই পোস্টে সম্পূর্ণ বাংলায় আপনাকে কিভাবে নিজেকে প্রতিষ্ঠিত করা যায়, এবং একটি সফল জীবনের জন্য প্রয়োজনীয় টিপস বলা হবে।\nএই নিবন্ধে, আমরা আপনাকে জীবনকে প্রতিষ্ঠিত করতে, নিজেকে অনুপ্রাণিত করতে এবং নিজেকে প্রতিষ্ঠিত করার কিছু টিপস বলছি। আশা করি এখানে উল্লেখিত বিষয় এবং টিপস আপনার জীবনে কাজে লাগবে।\n1 কিভাবে নিজেকে প্রতিষ্ঠিত করা যায় বা জীবনে সফলতা পাওয়ার উপায়\n2 কিভাবে একজন প্রতিষ্ঠিত মানুষ হওয়া যায় – How to establish yourself\n3 প্রতিষ্ঠিত হতে লক্ষ্য নির্বাচন করুন: হতে পারে টা বড় কিছু পাবার লক্ষ্য\n4 প্রতিষ্ঠিত হতে নিজের প্রতি বিশ্বাস রাখুন:\n5 লক্ষ্যের দিকে এগিয়ে যাওয়ার চেষ্টা চালিয়ে যান\n6 কর্ম কর – কর্ম যোগী হও\n7 প্রতিষ্ঠিত হতে ব্যর্থতা থেকে শিখুন\n8 সবাইকে সাথে নিয়ে যান\nকিভাবে নিজেকে প্রতিষ্ঠিত করা যায় বা জীবনে সফলতা পাওয়ার উপায়\nপ্রতিষ্ঠিত বা সফল জীবন যাপনের অনেক উপায় আছে। প্রত্যেকের রাস্তাও ভিন্ন ভিন্ন এবং সকলে প্রতিষ্ঠিত হওয়ার মানদণ্ডকে একভাবে চিন্তা করে না। কিন্তু প্রতিষ্ঠিত হয়ে নিজ গন্তব্যে পৌঁছান মাত্র কয়েকজন। কারণ প্রতিটি রাস্তা আপনাকে আপনার গন্তব্যে নিয়ে যেতে পারে না। আপনার প্রতিটি প্রচেষ্টা সাফল্যে পরিণত হয় না।\nএর জন্য প্রয়োজন আপনার সাফল্যের লক্ষ্যে পৌঁছানোর জন্য সঠিক পথ বেছে নেওয়া এবং দৃঢ় সংকল্প নিয়ে এই পথে এগিয়ে যাওয়া। এখানে দেওয়া টিপস আপনাকে এই কাজে সাহায্য করবে।\nকিভাবে একজন প্রতিষ্ঠিত মানুষ হওয়া যায় – How to establish yourself\nকিভাবে নিজেকে প্রতিষ্ঠিত করা যায়\nইতিবাচক চিন্তা রাখুন: ইতিবাচক চিন্তা:\nচিন্তা শুরু হয় নিজের মন দিয়ে। আমরা যদি প্রথম ধাপকে ভুল ভাবতে থাকি তাহলে সামনে এগোনোর কোনো আশা নেই। মহাত্মা গান্ধীর বিখ্যাত উক্তি হচ্ছেঃ তিনি বলেছিলেন “মানুষ যা চিন্তা করে তাই হয়”। এই বিবৃতি ছোট বা বড় সবার জন্য প্রযোজ্য।\nআপনি প্রতিষ্ঠিত অর্জনের দিকে আপনার চিন্তাভাবনাকে ইতিবাচক রাখতে পারলেই আপনি জীবনে প্রতিষ্ঠিত হতে পারেন। আপনি যদি আপনার ত্রুটিগুলি খুঁজে পাওয়ার পরে নিজেকে অবমূল্যায়ন করতে থাকেন তবে আপনি কখনই সাফল্যের দিকে পদক্ষেপ নিতে পারবেন না।\nঅনেক সময় সঠিক ফলাফল না পেলে আপনি হতাশ হয়ে পড়েন এবং নিজেকে মূল্যহীন মনে করেন। তুমি জীবনে কিছুই করতে পারবে না। তবেই আপনি হারিয়েছেন আপনার সঠিক গতিপথ।\nপ্রতিষ্ঠিত হতে চাইলে এই সব আপনার মন থেকে ছুড়ে ফেলে দিন। নিজেকে কখনো ছোট ভাববেন না, অন্য কেউ যদি কোনো কাজ করতে পারেন, তাহলে আপনিও করতে পারেন। আপনার অনুভূতিকে ইতিবাচক করুন এবং নেতিবাচক চিন্তা করা বন্ধ করুন, আপনার জীবন স্বয়ংক্রিয়ভাবে আপনাকে মহান করে তুলবে। এবং আপনি জীবনে প্রতিষ্ঠিত হতে পারবেন নিজেকে ও সফল করতে পারবেন।\nপ্রতিষ্ঠিত হতে লক্ষ্য নির্বাচন করুন: হতে পারে টা বড় কিছু পাবার লক্ষ্য\nপ্রথমত, আপনার জীবনের লক্ষ্য নির্ধারণ করুন। যদি তুমি প্রতিষ্ঠিত না হও বা দুঃখ পাও, তবেও তোমাকে যেতে হবে, তোমাকে নিশ্চিত করতে হবে যে তুমি সামনে এগুবে, নিজেকে প্রতিষ্ঠিত করার লক্ষে। চিন্তাভাবনা ও সিদ্ধান্ত না নিয়ে বেরিয়ে পড়লে কোনো গন্তব্য পাওয়া যাবে না। আমাদের নিজেদের একটি লক্ষ্য তৈরি করা উচিত এবং আমাদের সম্পূর্ণ উদ্দমের সাথে আমাদের লক্ষ্য পূরণের জন্য কঠোর পরিশ্রম করা উচিত।\nমানুষ যখন উচ্চ লক্ষ্য নিয়ে হাঁটে, তখন তার চিন্তা-চেতনা, নীতি, কাজও উচ্চ হতে থাকে।\nউচ্চ লক্ষ্য, উচ্চ নীতি, উচ্চ চিন্তা এবং উচ্চ কর্মের কারণে, ছোট বাধা তাকে প্রভাবিত করে না।\nবাধার অ-প্রভাব এবং লক্ষ্যের গাম্ভীর্য একজন ব্যক্তির মধ্যে ধৈর্য, সাহসী বীরত্বের মতো গুণাবলী বিকাশ করে।\nধৈর্য, সাহস, বীরত্বের মতো গুণাবলির বিকাশের কারণে যে কাজগুলো শুরুতে কঠিন মনে হতো, সেগুলো এখন সহজ মনে হচ্ছে।\nকঠিন কাজে সফলতা ব্যক্তির আত্মবিশ্বাস বাড়ায় এবং নিজেকে প্রতিষ্ঠিত হবার পথে দ্রুত অগ্রগামী করে।\nপ্রতিষ্ঠিত হতে নিজের প্রতি বিশ্বাস রাখুন:\nপৃথিবীতে দুই ধরনের মানুষ আছে, যারা সফলতার জন্য ভিন্ন ভিন্ন পথে চলে। একজন হচ্ছে সেই ব্যক্তি যে ভুল ও সহজ পথ বেছে নেয়, অন্যজন সেই ব্যক্তি যে সঠিক ও কঠিন পথ অনুসরণ করে। কিন্তু যারা ভুল পথে চলে তারা কখনো সফল হয় না। এবং যদি এটি ঘটে তবে এটি সর্বদা অন্যকে দুঃখ দেওয়ার মাধ্যমেই ঘটতে পারে। এর সাফল্য বেশিদিন স্থায়ী হয় না।\nযারা সঠিক পথ অবলম্বন করে তাদের চলার পথে অনেক প্রতিকূলতার সম্মুখীন হয়, কিন্তু তারা নিজের উপর বিশ্বাস রাখে যে তারা অবশ্যই একদিন তাদের গন্তব্যে পৌঁছাবে। পৃথিবীতে সত্যিকারের সফলতা, আসল নাম এবং সম্মান সেই মানুষদেরই দেওয়া হয় যারা নিজের মতো করে এগিয়ে যায়।\nযে নিজেকে বিশ্বাস করে না, সে কখনই কিছু করতে পারে না, সবচেয়ে বড় কথা হল আপনি নিজের ভালোকে চিনতে পারেন। এজন্য আপনার আত্মবিশ্বাস বাড়াতে হবে।\nলক্ষ্যের দিকে এগিয়ে যাওয়ার চেষ্টা চালিয়ে যান\nপ্রতিষ্ঠিত হওয়ার একটি ধারাবাহিক প্রক্রিয়া রয়েছে। আজকে করলে কাল ফল পাবেন, এমনটা হয় না। প্রতি মুহূর্তে আমাদের গন্তব্য নিয়ে ভাবতে হবে। শুধু চিন্তা করলেই হবে না, সঠিক পথে পদক্ষেপও নিতে হবে।\nকিছু মানুষ প্রতিষ্ঠিত হবার স্বপ্ন দেখে কিন্তু তা পূরণের জন্য পদক্ষেপ নেয় না। তাদের ভাবনা “আজই থাকুক, আগামীকাল থেকে শুরু করব” এটি একটি অত্যন্ত গুরুতর সমস্যা যা আজকের সমাজে দেখা যায়। এই চিন্তা কখনোই আপনাকে একজন সফল মানুষ হতে দেবে না। আগামীকালের জন্য কি অপেক্ষা করতে হবে আপনি যদি সফল ও প্রতিষ্ঠিত হতে চান।\nতাহলে আজই উঠুন এবং প্রতিষ্ঠিত হবার পথে একটি শুভ সূচনা করুন, আপনি কি জানেন আপনি পুরো পৃথিবীকে বদলে দিতে পারেন।\nআপনি নিশ্চয়ই একটি বাক্য শুনেছেন।\n“যা কাল করবে ভাবছো তা আজ কর” এর অর্থ হচ্ছে: আগামিকাল যে সমস্ত কাজ করবে ভাবছো তা আজ কর। আর সময়ের ভরসা নেই, জানি না কখন কি বিপর্যয় ঘটবে, তবে এখানে আপনাকে সময়ের কাজ সময়ে করার কথা বলা হচ্ছে। তাই আগামীকালের জন্য ভালো কাজ স্থগিত করবেন না, অবিলম্বে করুন।\nকর্ম কর – কর্ম যোগী হও\nসম্ভবত আপনি এই শব্দটি মাঝে বিশেষ কিছু খুঁজে পাচ্ছেন, যা আপনাকে খুব ভারী-ওজন বুজাচ্ছে, কিন্তু তা নয়। একমাত্র বিষয় হল আপনার কাজের উপর, লক্ষ্যে ফোকাস করা। কাজ করতে থাকুন, ফল আপনা আপনি পেতে শুরু করবে। কখনো কখনো আমরা ভাগ্যের ওপর ভর করে বসে থাকি। আর জীবন ও মূল্যবান সময় নষ্ট করি।\nমায়ের পেট থেকে সাফল্যের চাবিকাঠি নিয়ে কেউ জন্মায় না। মহত্ত্ব জন্ম নেয় না, কেবল কর্মই মানুষকে মহান করে। যে নিষ্ঠা ও আন্তরিকতার সাথে পরিশ্রম করে সে এগিয়ে যায়, আর যে পরিশ্রম করে না সে সবচেয়ে বেশি পরিচ্ছন্ন থাকে।\nকিছু লোক আছেন যারা তাদের হাতের রেখায় অনেক কিছু বিশ্বাস করে এবং তাদের ব্যর্থতার জন্য তাদের ভাগ্যকে দায়ী করে ঘুরে বেড়ায়। কিন্তু “ভাগ্য তাদেরও রয়েছে যার হাত নেই।” একজন মানুষ যে ধরনের কাজ করে, সে একই ফল পায় এবং একদিন অন্য সফল মানুষের মতো আপনিও হয়ে উঠবেন স্মার্ট-সফল ও প্রতিষ্ঠিত একজন।\nপ্রতিষ্ঠিত হতে ব্যর্থতা থেকে শিখুন\nপৃথিবীর সব সফল মানুষের জীবনের পাতায় দেখুন। যে সবচেয়ে বেশি ব্যর্থ হয়েছে সে সবচেয়ে সফল বা প্রতিষ্ঠিত ব্যক্তি হয়েছে।\nআপনি জানেন যে পরীক্ষায় মাত্র দুটি ফলাফল রয়েছে। পাস অথবা ফেইল. তৃতীয় কোনো বিকল্প নেই। তাই ব্যর্থতায় হতাশ হওয়ার দরকার নেই। সাফল্য যত বেশি হবে, পথের অসুবিধাও তত বেশি হবে। ভয়ে আমাদের পথ পরিবর্তন করা উচিত নয়। বরং সেসব সমস্যা মোকাবেলা করে সামনের দিকে এগিয়ে যেতে হবে, গন্তব্য অর্জনের স্বপ্ন পূরণ করতে হবে।\nআপনি যদি কঠোর পরিশ্রমের পরেও সফল হতে না পারেন তবে আপনার বোঝা উচিত যে আপনার প্রচেষ্টায় কিছু ঘাটতি রয়েছে। এই কারণে আপনি সফল হতে পারেননি এবং আপনাকে আবার চেষ্টা করতে হবে।\nসবাইকে সাথে নিয়ে যান\nআপনি নিশ্চয়ই ভাবছেন যে এটি কি প্রয়োজনীয় বাক্য প্রতিষ্ঠিত হতে। হ্যাঁ, আপনি যদি 100% প্রতিষ্ঠিত হতে চান তবে এটি প্রয়োজনীয়। আজকের সমাজে মানুষের সফলতার পথ রুদ্ধ করার জন্য একটা হাওয়া বইছে।\nকেউ যদি আপনার কাজের প্রতি ঈর্ষান্বিত হয়, তাহলে তার হচ্ছে মানে আপনি সঠিক পথে আছেন। তবে আপনাকে সাবধানে চলতে হবে। কারণ আপনার পা টেনে আপনাকে রাস্তায় দাড় করাতে অনেকেই রাস্তায় দাঁড়িয়ে আছে। এমন লোকদের সাথে নিয়ে যান। একে চাণক্য নীতিও বলা হয়।\nদ্বিতীয় কারণ হল প্রতিযোগিতামূলকতা আপনার কাজের পরিশ্রম বাড়ায়। এটি আপনার ক্ষতি করে না, তবে আপনি আরও শক্তি এবং অনুপ্রেরণা পান।\nআমরা সেই দেশের বাসিন্দা যেখানে সব ধর্ম-বর্ণের মানুষ বাস করে। আমাদের উচিত ভালোবাসা নিয়ে বাঁচতে এবং সবাইকে নিয়ে একসাথে বসবাস করা। সবাইকে সাথে নিয়ে যাওয়ার আপনার মনোভাব – (চিন্তা) নিজেই আপনাকে মহান করে তোলে।\nআমাদের জীবন সাগরের মতো। যেমন, সমুদ্রে ঢেউ উঠলে মাঝে মাঝে পড়ে। ঠিক একইভাবে আমাদের জীবনেও রয়েছে উত্থান-পতন। আমাদের সাহসী হয়ে উঠতে হবে এবং প্রতিটি অসুবিধার সাথে লড়াই করে আমাদের গন্তব্যে পৌঁছাতে হবে।\nবন্ধুরা, এটি ছিল আপনার জন্য বিডি অফার নিউজ ডটকমের কাছ থেকে একটি প্রেরণাদায়ক জীবনে কিভাবে নিজেকে প্রতিষ্ঠিত করা যায় এই বিষয়ে টিপস।\nআশা করি আপনি কিভাবে নিজেকে প্রতিষ্ঠিত করা যায় নিবন্ধটি পছন্দ করেছেন।\nপোস্ট টি ভালো লাগলে সোশ্যাল মিডিয়া ফেসবুক, হোয়াটসঅ্যাপে আপনার বন্ধুদের সাথে শেয়ার করুন।\nআপনার যদি কোন প্রশ্ন বা সন্দেহ থাকে, তাহলে আমাদের কমেন্ট করে জানান। জয়েন করুন আমাদের ফেসবুক পেজ।


সিলেটে “গ্যালান্ট্রি এ্যাওয়ার্ড রিসিপিয়েন্ট ফ্রিডম ফাইটার্স অব সিলেট’ গ্রন্থের মোড়ক উন্মোচন – BangalirProbash.com\nপ্রকাশিত হয়েছে : ৮:২৪:০৪,অপরাহ্ন ২৭ মার্চ ২০২১\nডেস্ক রিপোর্টঃ লন্ডন প্রবাসী লেখক, সংগঠক ও মুক্তিযুদ্ধ বিষয়ক একাধিক গ্রন্থের লেখক আনোয়ার শাহজাহান’র‘গ্যালান্ট্রি এ্যাওয়ার্ড রিসিপিয়েন্ট ফ্রিডম ফাইটার্স অব সিলেট’ গ্রন্থের মোড়ক উন্মোচন হয়েছে বাংলাদেশের সিলেটে।\nবাংলাদেশের ইতিহাসে মুক্তিযুদ্ধ এক গৌরবময় অধ্যায়। এই অধ্যায়ের সাথে মিশে আছে লক্ষ প্রাণের আত্মত্যাগ এবং অসংখ্য-অগণিত নারীর সম্ভ্রম হারানোর দুঃখগাথা। মুক্তিযোদ্ধারা তাদের জীবন বাজি রেখে স্বাধীনতাকে ছিনিয়ে আনেন। এই সংগ্রামে সিলেটের মুক্তিযোদ্ধাদেরও রয়েছেন অনন্য সাহসী ভূমিকা। তাদের অমর কীর্তির স্মারকস্বরূপ সরকার কর্তৃক বিভিন্ন খেতাবে ভূষিত হন। মুক্তিযুদ্ধ গবেষক আনোয়ার শাহজাহান সিলেটের খেতাবপ্রাপ্ত মুক্তিযোদ্ধাদেরকে নিয়ে ‘গ্যালান্ট্রি এ্যাওয়ার্ড রিসিপিয়েন্ট ফ্রিডম ফাইটার্স অব সিলেট’ গবেষণাগ্রন্থ রচনা করেছেন। যা সিলেটের মুক্তিযুদ্ধের ইতিহাসে এক অনন্য সংযোজন। এই গ্রন্থের মাধ্যমে বাংলাদেশের স্বাধীনতা সংগ্রামে সিলেটের মুক্তিযোদ্ধাদের গৌরবময় অবদানকে আন্তর্জাতিক পরিমণ্ডলে তোলে ধরার নতুন পথ সূচিত হলো। এতে করে সিলেটের খেতাবপ্রাপ্ত মুক্তিযোদ্ধাদের কিংবদন্তী বিশ্বের আনাচে কানাচে ছড়িয়ে পড়বে। স্বাধীনতার জন্য বাঙালির অব্যক্ত সংগ্রাম বিশ্বের আপামর জনতার কাছে অনুপ্রেরণার উৎস হয়ে থাকবে। পাশাপাশি এটা বাংলাদেশের জন্য স্বাধীনতার মতই গৌরবের।\nস্বাধীনতার সুবর্ণজয়ন্তী ও মুজিববর্ষ উপলক্ষে বুধবার (২৪ মার্চ ২০২১) নগরীর দরগাহ গেইটস্থ কেন্দ্রীয় মুসলিম সাহিত্য সংসদের সাহিত্যসভা হলে পাণ্ডুলিপি প্রকাশন, সিলেট-এর উদ্যোগে মুক্তিযুদ্ধ বিষয়ক গবেষক, লেখক ও সাংবাদিক আনোয়ার শাহজাহানের ‘গ্যালান্ট্রি এ্যাওয়ার্ড রিসিপিয়েন্ট ফ্রিডম ফাইটার্স অব সিলেট’ গ্রন্থের মোড়ক উন্মোচন অনুষ্ঠানে বক্তারা এসব কথা বলেন।\nবিশিষ্ট শিক্ষাবিদ, সংগঠক ও লেখক লে. কর্নেল (অব.) এম. আতাউর রহমান পীর’র সভাপতিত্বে আয়োজিত অনুষ্ঠানে প্রধান অতিথি ছিলেন ভাষাসৈনিক অধ্যক্ষ মাসউদ খান, সম্মানিত অতিথি হিসেবে বক্তব্য রাখেন বিশিষ্ট শিক্ষাবিদ, লেখক ও গবেষক প্রফেসর নন্দলাল শর্মা, বিশিষ্ট শিক্ষাবিদ, কবি অধ্যক্ষ কালাম আজাদ, শিক্ষাবিদ, লেখক ও সংগঠক লে. কর্নেল (অব.) সৈয়দ আলী আহমদ, বিশিষ্ট সমাজসেবী ও সুচিকিৎসক প্রফেসর ডা. আজিজুর রহমান, বিশিষ্ট সমাজসেবী ও সুচিকিৎসক প্রফেসর ডা. শামীম আহমদ, কবি, প্রাবন্ধিক ও কলামিস্ট বেলাল আহমদ চৌধুরী। অনুষ্ঠানের শুরুতে স্বাগত বক্তব্য রাখেন পাণ্ডুলিপি প্রকাশন-এর স্বত্বাধিকারী লেখক, প্রকাশক ও সংগঠক বায়েজীদ মাহমুদ ফয়সল।\nসাংবাদিক আবু জাফর মোহাম্মদ সালেহ ও মুনিরা সিদ্দিকা তারিন’র যৌথ সঞ্চালনায় অন্যান্যের মধ্যে বক্তব্য রাখেন এমসি কলেজ-এর রাষ্ট্রবিজ্ঞান বিভাগের প্রফেসর অহিদুর রব, লেখক ও কবি ডা. আব্দুল জলিল চৌধুরী, শিক্ষাবিদ ও কবি মোঃ আনোয়ার হোসেইন। অনুষ্ঠানের শুরুতে পবিত্র কোরআন থেকে তেলাওয়াত করেন লেখক ও সাংবাদিক মুহাম্মদ আব্দুল বাছিত।\nওয়াশিংটন ফোবানাকে ঘিরে প্রবাসীদের উচ্ছাস\nলেক ওয়ার্থে ৭ এপ্রিল জাতির জনকের উপর প্রামান্য চিত্র প্রদর্শনী


মেজর সিনহা হত্যায় আলোচনায় ইলিয়াস কোবরা! নিজেকে নির্দোষ দাবী - কক্সবাজার কন্ঠ\nপ্রকাশ : ২০২০-০৮-১০ ১৩:২৯:০৮\nনিজস্ব প্রতিবেদক : গত ৩১ জুলাই রাতে কক্সবাজারের টেকনাফ বাহারছড়া শামলাপুর মেরিন ড্রাইভ রোডে সেনাবাহিনীর অবসরপ্রাপ্ত মেজর সিনহা মো. রাশেদ খান খুনের ঘটনায় চলচ্চিত্রের খল অভিনেতা ইলিয়াস কোবরার সম্পৃক্ততার খবরে তোলপাড় চলছে। সামাজিক যোগাযোগ মাধ্যম অনলাইন পত্রিকা, টেলিভিশনসহ এই বিভিন্ন গণমাধ্যমে এই খবরটি ইতোমধ্যে ব্যাপকভাবে আলোচিত হচ্ছে। তবে এই লোমহর্ষক হত্যাকান্ডে জড়িত থাকার বিষয়টি সম্পূর্ণভাবে অস্বীকার করেছে ইলিয়াস কোবরা। ১০ আগষ্ট বিকেলে কক্সবাজার প্রেসক্লাবে তিনি এবিষয়ে সাংবাদিকদের মুখোমুখি হন। এদিকে নাটকীয়ভাবে এই হত্যাকান্ডে চলচ্চিত্রের খলনায়ক ইলিয়াস কোবরার নাম চলে আসে। ওসি প্রদীপ, ইন্সপেক্টর লিয়াকতসহ সংশ্লিষ্টদের সাথে ইলিয়াস কোবরার ঘনিষ্টতার বিষয়টি আলোচনায় আসে। তবে তিনি হত্যাকান্ডে কোনভাবেই জড়িত নয় বলে দাবী করছেন। ওই সময় তিনি বলেন আমি কোন মেজর সিনহাকে চেনেননা, তার সাথে কোনদিন আলাপও হয়নি। ওসি প্রদীপের সাথে এলাকার মাদক প্রতিরোধ কমিটির আমি সভাপতি হিসেবে মাঝে মধ্যে তার সাথে কথা হত। তিনি চ্যালেঞ্জ করে বলেন, আমি এই জঘন্য ঘটনার সাথে জড়িত আছি এমন কোন প্রমাণ দিন। কোন ভিডিও অডিও এবং মোবাইলে কথোপকথনের প্রমাণ দিন। তিনি আরও বলেন, যারা আমার বিরুদ্ধে অপপ্রচার চালিয়েছে আমি তাদের বিরুদ্ধে প্রচলিত আইন মতো ব্যবস্থা নেব।\nএদিকে গত ৩১ জুলাই রাত ৯টার পর মেরিনড্রাইভ রোডের শামলাপুর চেকপোষ্টে পুলিশের গুলিতে নিহত হন সেনাবাহিনীর অবসরপ্রাপ্ত মেজর সিনহা মো: রাশেদ। এরপরই শামলাপুর পুলিশ ফাঁড়ির ২০ সদস্যকে একযোগে প্রত্যাহার করা হয়। পরবর্তীতে টেকনাফ থানার ওসি প্রদীপ কুমার, বাহারছড়া পুলিশ ফাঁড়ির ইন্সপেক্টর লিয়াকতসহ অভিযুক্তদের সাময়িক বরখাস্ত করা হয়েছে। এই হত্যাকান্ডের পর গত ৫ আগস্ট নিহতের বড় বোন শারমিন শাহরিয়া ফেরদৌস বাদী হয়ে ৯ পুলিশের বিরুদ্ধে কক্সবাজার সিনিয়র জুডিসিয়াল ম্যাজিষ্ট্রেট আদালতে মামলা দায়ের করেন। এই দিনই রাতেই মামলাটি টেকনাফ থানায় নথিভূক্ত করা হয়েছে। পরদিন ৬ আগস্ট অভিযুক্ত ৯ আসামী আদালতে আত্মসমর্পণ করলে সিনিয়র জুডিসিয়াল ম্যাজিষ্ট্রেট হেলাল উদ্দিন প্রত্যেক আসামীকে ৭দিন করে রিমান্ড মঞ্জুর করেন। একই সাথে মামলাটি র‌্যাব-১৫কে তদন্তের দায়িত্ব অর্পণ করা হয়েছে। রিমান্ডের প্রেক্ষিতে আসামীদের জিঙ্গাসাবাদ করছে র‌্যাবের তদন্ত টীম।


বরিশালে দুই ফটো সাংবাদিককে পিটিয়ে আহত করলো পুলিশ\nআপডেট: ২০২০-০৩-২৯ ১২:৫০:০৪ এএম\nপুলিশের লাঠিপেটার শিকার (বাঁ থেকে) শাফিন আহমেদ রাতুল ও নাসির উদ্দিন\nবরিশাল: বরিশালে করোনা ভাইরাস সংক্রমণ সংক্রান্ত সরকারি প্রচারণার ছবি তুলতে গিয়ে স্থানীয় পত্রিকার ২ ফটো সাংবাদিক আহত হওয়ার অভিযোগ পাওয়া গেছে।\nএ ঘটনার বিচার দাবি করেছেন আহত দুই সাংবাদিকসহ বরিশাল শহীদ আব্দুর রব সেরনিয়াবাত প্রেসক্লাব, বরিশাল রিপোর্টার্স ইউনিটি ও বরিশাল সাংবাদিক ইউনিয়নসহ বিভিন্ন সাংবাদিক সংগঠনের নেতৃবৃন্দ।\nঅপরদিকে এ ঘটনার সঙ্গে জড়িত পুলিশ সদস্যদের চিহ্নিত করে তাদের বিরুদ্ধে ব্যবস্থা গ্রহণের আশ্বাস দিয়েছে কর্তৃপক্ষ।\nএর আগে শনিবার (২৮ মার্চ) দিবাগত রাতে পুলিশের পিটুনিতে আহত হওয়ার ঘটনা প্রকাশ করেন আহত দুই সাংবাদিক। শুক্রবার সন্ধ্যা সাড়ে ৭টার দিকে বরিশাল বিশ্ববিদ্যালয় সংলগ্ন শহীদ আব্দুর রব সেরনিয়াবাত ব্রিজের ঢালে ঘটে এ ঘটনা।\nআহতরা হলেন, বরিশালের আঞ্চলিক দৈনিক দেশ জনপদ পত্রিকার ফটোসাংবাদিক সাফিন আহমেদ রাতুল ও দৈনিক দখিনের মুখ পত্রিকার ফটো সাংবাদিক নাছির উদ্দিন।\nসাফিন আহমেদ রাতুল জানান, পুলিশের পিটুনিতে তারা হতভম্ব হয়ে পড়েন এবং লোক লজ্জায় প্রথমে বিষয়টি গোপন করেছিলেন। কিন্তু এক পর্যায়ে বিষয়টি জানাজানি হলে শনিবার সন্ধ্যায় সহকর্মীদের বিষয়টি খুলে বলেন তারা।\nরাতুল আরো জানান, করোনায় ঘর থেকে বের না হওয়া বিষয়ক একটি প্রচারণা চালাতে যাবেন বরিশাল সদর উপজেলার নির্বাহী কর্মকর্তা মো. মোশারেফ হোসেন। এ খবরে সংগ্রহ করতে গিয়ে বিলম্ব হওয়ার কারণে তা না পেয়ে আবার শহরের দিকে ফিরছিলাম। ফেরার পথে বরিশাল বিশ্ববিদ্যালয়ের সামনে উপজেলা নির্বাহী কর্মকর্তা মো. মোশারেফ হোসেনের গাড়ির পাশেই দাঁড়িয়ে থাকা কয়েকজন পুলিশ সদস্য আমার ও নাছিরকে বহনকারী মোটরসাইকেলের গতিরোধ করে এবং লাঠি দিয়ে পেটাতে শুরু করে। সাংবাদিক পরিচয় দেয়ার পরও তারা লাঠি দিয়ে পেটায়।\nরাতুল জানান, ঘটনার সময় তারা নিয়মানুযায়ী মাস্ক পরিহিত অবস্থায় ছিলেন এবং সঙ্গে ক্যামেরাও ছিল। আর যে পুলিশ সদস্যরা পেটায় তারাও মাস্ক পরিহিত ছিল এবং নেইমপ্লেটও ছিল না, তাই কাউকে চিনতেও পারিনি।\nএদিকে পিটুনিতে তাদের শরীরের বিভিন্ন স্খান ফুলে গেছে এবং ক্ষতের সৃষ্টি হয়েছে। এ ঘটনায় বরিশাল শহীদ আব্দুর রব সেরনিয়াবাত প্রেসক্লাব, বরিশাল রিপোর্টার্স ইউনিটি ও বরিশাল সাংবাদিক ইউনিয়নসহ বিভিন্ন সংগঠনের নেতৃবৃন্দ নিন্দা জানিয়েছেন এবং দোষীদের দৃষ্টান্তমূলক শাস্তির দাবি জানিয়েছেন।\nএ ব্যাপারে উপজেলা নির্বাহী কর্মকর্তা মো. মোশারেফ হোসেন সাংবাদিকদের জানান, তিনিও ঘটনাটি আহত ফটোসাংবাদিক রাতুলের কাছ থেকে শুনেছেন। এ রকম ঘটনা ঘটে থাকলে দুঃখও প্রকাশ করেন তিনি।\nএ ব্যাপারে জেলা প্রশাসক এস এম অজিয়র রহমান বলেন, সাংবাদিকদের নিরাপত্তা ও সম্মানের জন্য সম্ভব সব কিছু করা হবে। আমার অফিসারের অবহেলা থাকলে তার শাস্তি হবে, অন্যকেউ করলেও আলোচনা করে যথাযথ ব্যবস্থা নেয়ার উদ্যোগ নেয়া হবে।\nঅপরদিকে বরিশাল মেট্রোপলিটন পুলিশের কমিশনার মো. শাহাবুদ্দিন খান সাংবাদিকদের জানান, সংকটময় পরিস্থিতিতে সবার সঙ্গে ভালো ব্যবহার করার নির্দেশনা রয়েছে পুলিশের প্রতি। এরপরও সাংবাদিকের সঙ্গে অসদাচরণ করে থাকলে, যারা এ ঘটনার সাথে জড়িত তাদের শনাক্ত করে শাস্তির আওতায় আনার আশ্বাস দেন তিনি।\nবাংলাদেশ সময় : ০০৪৮ ঘন্টা, মার্চ ২৯, ২০২০\nকপিরাইট © 2020-06-04 16:36:32 | একটি ইস্ট-ওয়েস্ট মিডিয়া গ্রুপের (ইডব্লিউএমজিএল) প্রতিষ্ঠান\ncache_14 2020-03-29 00:50:04


Taliban: পার্কে মূর্তি রয়েছে কেন ? রাগে গোটা মাঠেই আগুন ধরিয়ে দিল তালিবানরা, ভিডিও ভাইরাল– News18 Bangla\nTALIBAN BURN DOWN AMUSEMENT PARK IN AFGHANISTAN WATCH VIRAL VIDEO SS\nTaliban: পার্কে মূর্তি রয়েছে কেন ? রাগে গোটা মাঠেই আগুন ধরিয়ে দিল তালিবানরা, ভিডিও ভাইরাল\nViral Video of Afghanistan: স্থানীয় সূত্রে খবর, ওই পার্কে কিছু মূর্তি বসানো ছিল ৷ যা ইসলাম ধর্মের বিরোধী ৷ তাই গোটা মাঠটাতেই আগুন ধরিয়ে দেয় তালিবানরা ৷\nLast Updated : August 18, 2021, 16:14 IST\nকাবুল: আফগানিস্তানে শুরু তালিবানি শাসন ৷ কাবুল দখলের পরেই গোটা আফগানিস্তান জুড়েই নিজেদের আধিপত্য বিস্তার করতে শুরু করেছে তালিবানরা ৷ নতুন প্রেসিডেন্টের নাম ঘোষণা এখন শুধু সময়ের অপেক্ষা ৷ মুখে শান্তির বাণী দিলেও ইতিমধ্যেই আফগানিস্তানে ‘তালিবানি ফতোয়া’-র কিছু ভয়ঙ্কর উদাহরণের ভিডিও সামনে এসেছে ৷ একটি শিশুদের খেলার পার্ক পুড়িয়ে দেওয়ার অভিযোগ তালিবানদের বিরুদ্ধে ৷ স্থানীয় সূত্রে খবর, ওই পার্কে কিছু মূর্তি বসানো ছিল ৷ যা ইসলাম ধর্মের বিরোধী ৷ তাই গোটা মাঠটাতেই আগুন ধরিয়ে দেয় তালিবানরা ৷\nIhtesham Afghan নামের ট্যুইটার হ্যান্ডল থেকে ভাইরাল হয় ভিডিওটি ৷ যেখানে দেখা যায় গোটা পার্ক জুড়েই দাউদাউ করে আগুন জ্বলছে ৷ উত্তরের জৌজান প্রদেশের শেবেরগানের বেগা এলাকায় ওই পার্কটি অবস্থিত। তালিবানের হাতে সেটি পুড়ে ছাই হয়ে গিয়েছে।\nমঙ্গলবার রাতে ওই পার্কে তালিবানরা আগুন ধরিয়ে দেয় বলে অভিযোগ।


June 21, 2020, 06:13 PM\nতিনদিন বন্ধ থাকার পর শেরপুরের নমুনা পরীক্ষায় শনিবার নতুন করে আরও ১৭ জনের করোনাভাইরাস শনাক্ত হয়েছে।\nনতুন আক্রান্তদের মধ্যে নালিতাবাড়ী উপজেলার ১১ জন, শ্রীবরদীর চারজন ও সদরের দুজন রয়েছেন। এ নিয়ে জেলায় মোট ২০৯ জন করোনাভাইরাসে আক্রান্ত হয়েছেন। সুস্থ হয়েছেন ৯৫ জন এবং মারা গেছেন তিনজন।\nসিভিল সার্জন কার্যালয় জানায়, শনিবার ময়মনসিংহ মেডিকেল কলেজ হাসপাতালের পিসিআর ল্যাবে শেরপুরে ১২০টি নমুনা পরীক্ষা করা হয়। এতে ১৭ জনের কোভিড-১৯ পজিটিভ ধরা পড়েছে। এখনও ১৩৪টি নমুনা পরীক্ষার জন্য অপেক্ষমান রয়েছে। এ পর্যন্ত জেলায় ৩ হাজার ৬৭টি নমুনা সংগ্রহ করা হয়েছে। এর মধ্যে ২ হাজার ৯৩৩টি প্রতিবেদন পাওয়া গেছে। ১৩৪টি নমুনা পরীক্ষার জন্য প্রক্রিয়াধীন রয়েছে।\nসিভিল সার্জন ডা. এ.কে.এম. আনওয়ারুর রউফ জানান, ময়মনসিংহ মেডিকেল কলেজ হাসপাতালের পিসিআর ল্যাবে ত্রুটি থাকার কারণে বুধবার থেকে শুক্রবার পর্যন্ত কোনো নমুনা পরীক্ষা হয়নি। শনিবার থেকে ফের নমুনা পরীক্ষা শুরু হয়েছে।\nশেরপুরে বজ্রপাতে ৩য় শ্রেণির স্কুলছাত্রী নিহত\nশেরপুরে বন্যার পানিতে নিখোঁজ ২ জনের লাশ উদ্ধার\nশেরপুরে বন্যার পানিতে ডুবে ও সাপের কামড়ে ২ জনের মৃত্যু\nরাঙামাটিতে করোনা আক্রান্ত ৫০০ ছাড়াল\nসিলেটের দুই ল্যাবে নতুন করোনা শনাক্ত ১৪৯\nবাগেরহাটে আরও ৩৩ জনের করোনা শনাক্ত\nসাতক্ষীরায় করোনায় আক্রান্ত আরও ১১\nলক্ষ্মীপুরে করোনা শনাক্তের সংখ্যা বেড়ে ১১৮৫\nসিরাজগঞ্জে পৃথক ঘটনায় নিহত ২


জাতীয় Archives - Page2of 21 - suprovatsatkhira.com\nডেস্ক রিপোর্ট : বঙ্গোপসাগরে হারিয়ে যাওয়া ফিশিং ট্রলারসহ ১৯ জেলেকে উদ্ধার করেছে বাংলাদেশ কোস্ট গার্ড। গত ১৫ নভেম্বর চট্টগ্রাম থেকে এফভি রানা নামের একটি ফিশিং ট্রলার ১৯ জন জেলেসহ গভীর সাগরে মাছ ধরার উদ্দেশ্যে রওনা দেয়। ২৩ নভেম্বর থেকে যান্ত্রিক ত্রæটির কারণে নিয়ন্ত্রণ হারিয়ে ট্রলারটি ভাসতে ভাসতে ভারতীয় জলসীমায় চলে যায়। প্রায় ১৫ দিন যাবৎ বিস্তারিত\nন্যাশনাল ডেস্ক: আনন্দঘন পরিবেশের মধ্য দিয়ে সারাদেশে ঈদুল আজহা পালিত হচ্ছে। করোনা পরিস্থিতির কারণে কোথাও ঈদগাহে জামাত হয়নি। মসজিদের যথাযথ নির্দেশনা মেনে সকালে ঈদের জামাত হয়েছে। এরপর শুরু হয় পশু বিস্তারিত\nন্যাশনাল ডেস্ক: প্রাথমিক ও মাধ্যমিক পর্যায়ের শিক্ষার্থীদের শ্রেণিভিত্তিক মৌলিক সক্ষমতা (কোর কম্পিটেন্ট) অর্জনের বিষয় চিহ্নিত করে নতুন করে সংক্ষিপ্ত সিলেবাসে শিক্ষাবর্ষ শেষ করার বিষয়ে জোর দিচ্ছে সরকার। আগামী সেপ্টেম্বরে শিক্ষাপ্রতিষ্ঠান বিস্তারিত\nন্যাশনাল ডেস্ক : বাংলাদেশের কোথাও মঙ্গলবার সন্ধ্যায় জিলহজ মাসের চাঁদ দেখা যায়নি। তাই আগামী ১ আগস্ট শনিবার দেশে পবিত্র ঈদুল আজহা উদযাপিত হবে। রাজধানীতে জাতীয় মসজিদ বায়তুল মোকাররমে ইসলামিক ফাউন্ডেশনের বিস্তারিত\nডেস্ক রিপোর্ট : রিজেন্ট হাসপাতালের চেয়ারম্যান মো. সাহেদকে গ্রেপ্তার করেছে র‌্যাপিড অ্যাকশন ব্যাটেলিয়ান (র‌্যাব)। বুধবার ভোরে সাতক্ষীরার সীমান্ত এলাকা থেকে তাকে গ্রেপ্তার করা হয় তাকে। বিষয়টি নিশ্চিত করেন র‌্যাবের আইন বিস্তারিত\nন্যাশনাল ডেস্ক : যশোর-৬ আসনের উপনির্বাচনে সংসদ সদস্য (এমপি) নির্বাচিত হয়েছেন যশোর জেলা আওয়ামী লীগের সাধারণ সম্পাদক শাহীন চাকলাদার। সদর উপজেলার চেয়ারম্যান পদ ছেড়ে উপ-নির্বাচনে নৌকা প্রতীক নিয়ে নির্বাচন করে বিজয়ী বিস্তারিত\nন্যাশনাল ডেস্ক : যমুনা গ্রুপের চেয়ারম্যান ও বীর মুক্তিযোদ্ধা নুরুল ইসলাম আর নেই। সোমবার বিকালে চিকিৎসাধীন অবস্থায় রাজধানীর এভার কেয়ার হাসপাতালে (সাবেক অ্যাপোলো) শেষ নিঃশ্বাস ত্যাগ করেন নুরুল ইসলাম। তার বিস্তারিত\nন্যাশনাল ডেস্ক : জাতীয় হৃদরোগ ইনস্টিটিউট ও হাসপাতাল থেকে ডা. সাবরিনা আরিফকে সাময়িক বরখাস্ত করেছে স্বাস্থ্য মন্ত্রণালয়। রবিবার (১২ জুলাই) মন্ত্রণালয়ের সচিব মো. আবদুল মান্নান স্বাক্ষরিত এক অফিস আদেশে এ বিস্তারিত\nনিজস্ব প্রতিবেদক: যে কোন দুর্যোগ মোকাবেলায় সেনাবাহিনী সব সময় প্রস্তুত রয়েছে বলে জানিয়েছেন সেনাবাহিনী প্রধান জেনারেল আজিজ আহম্মেদ। বৃহস্পতিবার (১১ জুন) সাতক্ষীরায় ঘূর্ণিঝড় আম্পানে ক্ষতিগ্রস্ত এলাকা পরিদর্শনে এসে সাতক্ষীরা সার্কিট বিস্তারিত\nন্যাশনাল ডেস্ক : করোনাভাইরাস পরিস্থিতি স্বাভাবিক না হওয়া পর্যন্ত প্রাথমিক বিদ্যালয় অনির্দিষ্টকালের জন্য বন্ধ রাখা হতে পারে। আগামী দু-একদিনের মধ্যে প্রাথমিক শিক্ষা অধিদফতর (ডিপিই) এ সংক্রান্ত নির্দেশনা জারি করতে পারে। বিস্তারিত\nকেশবপুরে মহাকবির ১৯৮তম জন্মবার্ষিকী পালিত\nপ্রতাপনগরে শীতার্তদের মাঝে কম্বল বিতরণ\nআশাশুনিতে গণ-অভ্যুত্থান দিবস পালন


Fact check: এসি চললে বাড়ে করোনা সংক্রমণ! জানুন আসল তথ্য - Fact check know reality behind use of during Coronavirus outbreak , Bangla News\nবাংলা নিউজ > ঘরে বাইরে > Fact check: এসি চললে বাড়ে করোনা সংক্রমণ! জানুন আসল তথ্য\nযে কোনও এসি চললেই করোনা সংক্রমণে প্রভাব পড়ে না, জানালেন বিশেষজ্ঞরা।\nFact check: এসি চললে বাড়ে করোনা সংক্রমণ! জানুন আসল তথ্য\n১ মিনিটে পড়ুন . Updated: 19 Apr 2020, 07:42 PM IST HT Bangla Correspondent\nউইন্ডো এসি চালালে করোনা সংক্রমণের ক্ষেত্রে কোনও প্রভাব পড়ে না। কিন্তু সমস্যা দেখা দেয় সেন্ট্রাল এসি ব্যবস্থা ব্যবহারে।\nCOVID-19 Latest NewsCoronavirus in ACcovid19 lockdownCoronavirus weatherCoronavirus outbreak in India\nকরোনা সংক্রমণ বাড়াতে সাহায্য করে এসি। সোশ্যাল মিডিয়ায় ছড়িয়ে পড়া এই দাবি কতটা বিজ্ঞানসম্মত ? গরম বাড়লে সংজক্রমণ কমার মিথের পিছনেও কি কোনও যুক্তি কাজ করছে? এই সমস্ত প্রশ্নের উত্তর জানাল প্রেস ইনফর্মেশন ব্যুরো।\nকিছু দিন ধরে সোশ্যাল মিডিয়ায় ঘুরে বেড়াচ্ছে করোনাভাইরাস সংক্রমণ সংক্রান্ত নানান ভুয়ো তথ্য। তার কয়েকটিকে চিহ্নিত করে আসল তথ্য জানাতে প্রয়াসী হল পিআইবি। এরই একটি হল ঘরে এসি চালানো সম্পর্কে আশঙ্কামূলক তথ্য।\nপিআইবি ওয়েবসাইটের ফ্যাক্ট চেক বিভাগ জানাচ্ছে, উইন্ডো এসি চালালে করোনা সংক্রমণের ক্ষেত্রে কোনও প্রভাব পড়ে না। কিন্তু সমস্যা দেখা দেয় সেন্ট্রাল এসি ব্যবস্থা ব্যবহারে।\nআরও পড়ুন: সংক্রমণ এড়াতে এ সি ব্যবহার করবেন না, আবেদন উদ্ধব ঠাকরের\nবিশেষজ্ঞরা জানিয়েছেন, যে পরিবারে কোনও করোনা আক্রান্ত সদস্য নেই, সেখানে উইন্ডো এসি চললে কোনও সমস্যা দেখা দেয় না। কিন্তু কোনও অফিস, দোকান, শপিং মল ইত্যাদি জায়গায় যেখানে একসঙ্গে বেশ কিছু মানুষ উপস্থিত থাকেন, সেখানে সেন্ট্রাল এসি ব্যবহার করা অনুচিত। সংক্রমণ এড়াতে এমন জায়গা খোলামেলা থাকা দরকার, যাতে পর্যাপ্ত পরিমানে আলো ও বাতাস সেখানে প্রবেশ করতে পারে।\nআরও পড়ুন: গরম বাড়লেই কি কমবে করোনাভাইরাসের প্রভাব?\nএ ছাড়া, সোশ্যাল মিডিয়ায় আরও একটি তথ্য ঘুরে বেড়াচ্ছে যা বিজ্ঞানসম্মত নয়। বলা হচ্ছে, তাপমাত্রা বাড়লে করোনাভাইরাস নিষ্ক্রিয় হয়ে পড়ে।\nপিআইবি ওয়েবসাইট অনুসারে, এই তথ্য আগাগোড়া ভুল। এই কারণে বেশ কিছু গ্রীষ্মপ্রধান অঞ্চলে Covid-19 এর প্রবল প্রভাব দেখা দিয়েছে। এর মধ্যে ভারতের কেরালা, মহারাষ্ট্র, তামিলনাডুর মতো একাধিক রাজ্য রয়েছে, যেখানে সংক্রমণের হার দেশে সবচেয়ে বেশি। বিজ্ঞানীদের মতে, তাপমাত্রা বৃদ্ধি করোনা সংক্রমণকে আদৌ প্রভাবিত করে না।


‘ফিলিস্তিনের সঙ্গে বাংলাদেশের সম্পর্ক ঐতিহাসিক’-পররাষ্ট্রমন্ত্রী | দৈনিক সকালবেলা ! Dainik Sakalbela Bangla Newspaper\nHome » জাতীয় » ‘ফিলিস্তিনের সঙ্গে বাংলাদেশের সম্পর্ক ঐতিহাসিক’-পররাষ্ট্রমন্ত্রী\n‘ফিলিস্তিনের সঙ্গে বাংলাদেশের সম্পর্ক ঐতিহাসিক’-পররাষ্ট্রমন্ত্রী\nপ্রায় সাড়ে পাঁচ হাজার কিলোমিটার দূরের ফিলিস্তিনের প্রতি অব্যাহত সমর্থন জানিয়ে আসছে বাংলাদেশ। ফিলিস্তিনের প্রতি সমর্থন জানানোর অংশ হিসেবে বাংলাদেশ গত ৫০ বছরে ইসরায়েলকে স্বীকৃতি দেয়নি। ইসরায়েলের সঙ্গে সরাসরি যোগাযোগ কিংবা সম্পর্কও নেই বাংলাদেশের। এ ছাড়া বাংলাদেশের সাধারণ পাসপোর্টে স্পষ্ট উল্লেখ আছে, ইসরায়েল ছাড়া সব দেশের জন্য এই পাসপোর্ট বৈধ। এ বিষয়টিকেও অত্যন্ত উল্লেখযোগ্য ইঙ্গিত হিসেবে দেখছেন কূটনীতিক ও আন্তর্জাতিক সম্পর্ক বিশ্লেষকরা।\nবাংলাদেশে ফিলিস্তিনের রাষ্ট্রদূত ইউসেফ এস ওয়াই রামাদান বলেছেন, ফিলিস্তিনের প্রতি বাংলাদেশের জনগণ ও সরকারের যে আন্তরিকতা, সহযোগিতা ও সহমর্মিতা, তা বিশ্বে বিরল। তিনি নিজে খুব কম দেশেই এমন ভালোবাসা দেখেছেন। ফিলিস্তিনের জনগণ বাংলাদেশের কাছে অত্যন্ত কৃতজ্ঞ।\nসংশ্লিষ্ট সরকারি সূত্রগুলো বলছে, ফিলিস্তিন-ইসরায়েল ইস্যুতে বাংলাদেশের প্রকাশ্য ও আড়ালে অবস্থান—দুটিই শতভাগ ফিলিস্তিনের পক্ষে। বাংলাদেশ ইসরায়েলকে স্বীকৃতি দেয়নি। ইসরায়েলকে স্বীকৃতি দেওয়ার চিন্তাও বাংলাদেশ সরকারের নেই।\nআন্তর্জাতিক সম্পর্ক বিশ্লেষক ও ঢাকা বিশ্ববিদ্যালয়ের আন্তর্জাতিক সম্পর্ক বিভাগের অধ্যাপক ড. লাইলুফার ইয়াসমিন বলেন, ‘১৯৭১ সালে বাংলাদেশের জনগণ যখন মুক্তিযুদ্ধ করছে, তখন ফিলিস্তিনের জনগণ বাংলাদেশকে ব্যাপকভাবে সমর্থন দিয়েছে। তখন তারা তাদের সংবাদপত্রগুলোতে বাংলাদেশের মুক্তিযুদ্ধ, স্বাধীনতাসংগ্রামের খবর ব্যাপকভাবে প্রকাশ করেছে। খুব কম দেশই কিন্তু তখন আমাদের পাশে দাঁড়িয়েছিল। এরপর ফিলিস্তিনি নেতা ইয়াসির আরাফাত ও বঙ্গবন্ধুর মধ্যে জোরালো সম্পর্ক। এগুলো বাংলাদেশ-ফিলিস্তিন সম্পর্কের ভিত্তি।’\nতিনি আরো বলেন, ‘আমরা ইসরায়েলকে স্বীকৃতি দেব না। কারণ আমরা জানি যে তারা দখলদার। তারা কিভাবে ফিলিস্তিনের ভূখণ্ড কেড়ে নিচ্ছে।’\nড. লাইলুফার ইয়াসমিন মনে করেন, ‘ফিলিস্তিনের সঙ্গে আমাদের ভাতৃত্বের সম্পর্ক কেবল ধর্মের ভিত্তিতে নয়; আমরা যখন তাদের মতো দুর্ভোগের শিকার হচ্ছিলাম তখন ফিলিস্তিনের জনগণ আমাদের সমর্থন-সহযোগিতা দিয়েছে। আমাদেরও দায়িত্ব তাদের পাশে দাঁড়ানো।’\nড. লাইলুফার ইয়াসমিন বলেন, ‘ইসরায়েল কিছুদিন পর পর ফিলিস্তিনে হামলা চালিয়ে বিশ্বকে মনে করিয়ে দেয় যে ফিলিস্তিন আছে। তবে ফিলিস্তিনের প্রতি আমাদের সমর্থন যেন অব্যাহত থাকে, পররাষ্ট্রনীতিতে যেন ফিলিস্তিন ইস্যু কোনোভাবেই উপেক্ষিত না হয়, তা নিশ্চিত করতে হবে। ফিলিস্তিনের প্রতি আমাদের জনগণের জোরালো সমর্থন আছে।’\nজানা গেছে, ফিলিস্তিন, বিশেষ করে প্যালেস্টাইন লিবারেশন অর্গানাইজেশনের (পিএলও) সঙ্গে বাংলাদেশের সম্পর্ক ১৯৭১ সাল থেকে। আরব দেশগুলোর বেশির ভাগই যখন দ্বিধাগ্রস্ত ছিল, তখন ফিলিস্তিন বাংলাদেশকে স্বীকৃতি দিয়েছে। ১৯৭৩ সালের অক্টোবর মাসে ইসরায়েলের বিরুদ্ধে যুদ্ধে বাংলাদেশ ফিলিস্তিনিদের সমর্থন করে। তখন বাংলাদেশ চিকিৎসা, ত্রাণসহ বিভিন্ন সহযোগিতা পাঠিয়েছে। উল্লেখযোগ্যসংখ্যক বাংলাদেশি ফিলিস্তিন, পবিত্র আল-আকসার জন্য সশরীরে লড়াই করেছে। যুক্তরাষ্ট্র কংগ্রেসের লাইব্রেরির ১৯৮৮ সালের সেপ্টেম্বর মাসের প্রতিবেদনে উল্লেখ আছে, ১৯৮৭ সালে প্রায় আট হাজার বাংলাদেশি যুবক পিএলওতে যোগ দিয়ে ফিলিস্তিনের পক্ষে লড়াই করেছে। বাংলাদেশ সব সময় ইসরায়েলের দখলদারির নিন্দা এবং ফিলিস্তিনের পক্ষে জোরালো সমর্থন জানিয়ে আসছে। ১৯৭৪ সালে ওআইসি শীর্ষ সম্মেলনের ফাঁকে বঙ্গবন্ধু ও ইয়াসির আরাফাত প্রথম দ্বিপক্ষীয় বৈঠক করেছিলেন। এরপর ইয়াসির আরাফাত বেশ কয়েকবার বাংলাদেশ সফর করেন। ফিলিস্তিনের প্রেসিডেন্ট মাহমুদ আব্বাস ২০১৭ সালে বাংলাদেশ সফর করেন।\n১৯৮৮ সালের ১৫ নভেম্বর ফিলিস্তিন রাষ্ট্র ঘোষণার পর থেকে জাতিসংঘের যে ১৩৮টি দেশ ফিলিস্তিনকে স্বীকৃতি দিয়েছে বাংলাদেশ তার অন্যতম। ১৯৮০ সালে একজন ফিলিস্তিনি যোদ্ধার ছবিসংবলিত ডাকটিকিটও প্রকাশ করেছে বাংলাদেশ।\nকূটনৈতিক সূত্রগুলো বলছে, ফিলিস্তিনের ওপর ইসরায়েলি আগ্রাসনের তীব্র নিন্দা জানিয়ে আসছে বাংলাদেশ। ইসলামী সহযোগিতা সংস্থা (ওআইসি), জাতিসংঘেও ফিলিস্তিন ইস্যুতে বাংলাদেশ সরব। বাংলাদেশের সঙ্গে সুসম্পর্ক আছে এমন অনেক দেশের সঙ্গে ফিলিস্তিনের পাশাপাশি ইসরায়েলেরও নিবিড় সম্পর্ক ও সহযোগিতা আছে। কিন্তু বাংলাদেশ সব সময় ইসরায়েলকে অন্য চোখে দেখেছে। বর্তমানে ফিলিস্তিনে ইসরায়েলি হামলার বিষয়টি সুরাহা করতে বাংলাদেশ জাতিসংঘ নিরাপত্তা পরিষদের প্রতি আহ্বান জানিয়েছে। প্রধানমন্ত্রী শেখ হাসিনা ইসরায়েলের হামলার নিন্দা জানিয়ে ফিলিস্তিনের প্রেসিডেন্ট মাহমুদ আব্বাসকে চিঠি পাঠিয়েছেন। ফিলিস্তিনের জনগণের জন্য ঢাকায় ফিলিস্তিন দূতাবাসে জরুরি ওষুধ ও অর্থ সহায়তা দিচ্ছে বাংলাদেশের জনগণ।\nPrevious: সাহিনুদ্দিন হত্যা মামলায় আসামি লক্ষ্মীপুরের সাবেক এমপি আউয়াল\nNext: স্বরাষ্ট্র মন্ত্রণালয়ের হাতে যাচ্ছে এনআইডি নিবন্ধন কার্যক্রম!


বগুড়ায় গৃহবধূকে শ্বাসরোধে হত্যার অভিযোগ || The Daily Janakantha\nবগুড়ায় গৃহবধূকে শ্বাসরোধে হত্যার অভিযোগ প্রকাশিত : ১৪ জুন ২০১৫, ০৪:৪৬ পি. এম.\nPrint অনলাইন রিপোর্টার॥ বগুড়ার শেরপুরে জয়নব বেগম (২৫) নামে এক গৃহবধূকে মারপিট ও শ্বাসরোধ করে তার স্বামী আব্দুর রউফ (৩৫) হত্যা করেছেন বলে অভিযোগ উঠেছে। নিহত জয়নব উপজেলার খামারকান্দি ইউনিয়নের খামারকান্দি গ্রামের তমিজ উদ্দিনের মেয়ে। রবিবার দুপুরে পুলিশ নিহতের মরদেহ উদ্ধার করে ময়নাতদন্তের জন্য মর্গে পাঠিয়েছে। এ ঘটনায় নিহতের ভাই আনছার আলী বাদী হয়ে স্বামী আব্দুর রউফকে অভিযুক্ত করে শেরপুর থানায় একটি লিখিত অভিযোগ দিয়েছেন। নিহতের ভাই আনছার আলী জানান, প্রায় বছর চারেক আগে একই গ্রামের দুদু প্রামাণিকের ছেলে আব্দুর রউফের সঙ্গে তার বোনের বিয়ে হয়। এরপর আব্দুর রউফ তার বোন ঘরে থাকা অবস্থায় আরেক মেয়েকে বিয়ে করেন। সেই থেকে তাদের মধ্যে বিভিন্ন সময় ঝগড়াঝাটি হয়ে আসছিল। শনিবার রাত ৯টার দিকে বিদ্যুৎ না থাকায় জয়নব স্বামীকে বাজার থেকে মোমবাতি কিনে আনতে বলেন। কিন্তু স্বামী মোমবাতি কিনে না আনায় তাদের মধ্যে ঝগড়াঝাটি শুরু হয়। একপর্যায়ে স্বামী স্ত্রী জয়নবকে মারপিট ও শ্বাসরোধ করে গুরুতর আহত করেন। পরে অবস্থা বেগতিক দিকে স্বামী আব্দুর রউফ রাতেই জয়নবকে শেরপুর উপজেলা স্বাস্থ্য কমপ্লেক্স হাসপাতালে নিয়ে যান। কর্তব্যরত চিকিৎসক ডা. তায়েব আলী রাত ১১টায় জয়নবকে মৃত বলে ঘোষণা করেন। নিহতের ভাই আনছার আলী আরও জানান, এরপর আব্দুর রউফ ও তার লোকজন কৌশলে তার বোনের মরদেহ হাসপাতাল থেকে গ্রামে নিয়ে এসে আত্মহত্যা বলে চালিয়ে দ্রুত দাফনের চেষ্টা করেন। এরই মধ্যে তারা সংবাদ পেয়ে মরদেহ দাফনে বাধা দেন এবং রোববার তার বোনকে স্বামী আব্দুর রউফ হত্যা করেছেন সন্দেহ করে থানায় একটি লিখিত অভিযোগ দেন। শেরপুর থানা পুলিশের উপ-পরিদর্শক (এসআই) ফিরোজ কবির জানান, নিহতের মরদেহ উদ্ধার করে মর্গে পাঠানো হয়েছে। তবে তাকে হত্যা করা হয়েছে নাকি তিনি আত্মহত্যা করেছেন তা জানতে পারেননি। ময়না তদন্তের প্রতিবেদন হাতে পাওয়ার পরই কেবল তার মৃত্যুর কারণ নিশ্চিত করে বলা যাবে বলে জানান এই পুলিশ কর্মকর্তা। প্রকাশিত : ১৪ জুন ২০১৫, ০৪:৪৬ পি. এম.


রোহিঙ্গা সমস্যা : মানবিক বিবেচনা ও বাস্তবসম্মত সচেতনতা চাই\n১১ অক্টোবর ২০১৭, ০০:০০ | আপডেট : ১১ অক্টোবর ২০১৭, ০০:১৭ | প্রিন্ট সংস্করণ\nরোহিঙ্গা সংকটটি মিয়ানমার বাংলাদেশের কাঁধে তুলে দিতে চাইছে। আমাদের তথ্য অনুযায়ী বাংলাদেশে ১৯৯২-৯৩ এবং তারও আগে আসা রোহিঙ্গা শরণার্থীদের মধ্যে দুই থেকে আড়াই লাখ মানুষ রয়ে গেছে। এবারে এসেছে কমপক্ষে সাড়ে ছয় লাখ। ভারত জানাচ্ছে, সে দেশে অবৈধ রোহিঙ্গা রয়েছে ৪০ হাজার। সৌদি আরবে অবস্থানরত রোহিঙ্গার সংখ্যা শোনা যায় দুই লক্ষাধিক। এ ছাড়া পাকিস্তান, মধ্যপ্রাচ্যের অন্যান্য দেশ এবং পশ্চিমা বিশ্বে অবস্থানরত রোহিঙ্গার সংখ্যাও দুই লাখের কাছাকাছি। সব মিলে বিভিন্ন সময়ে দেশছাড়া হওয়া রোহিঙ্গা জনগোষ্ঠীর সংখ্যা ১৪-১৫ লাখ হবে। এখনো সে দেশে বাকি যে ৫-৬ লাখ রোহিঙ্গা রয়েছে তাদেরও বিতাড়নের চেষ্টা চালাচ্ছে সে দেশের সেনাবাহিনী।\nমিয়ানমারের এই রোহিঙ্গাবিরোধী তৎপরতা শুরু হয়েছিল গণতান্ত্রিক সরকার উৎখাত করে জেনারেল নে উইন ক্ষমতায় আসার পর সেই ১৯৬২ সাল থেকে। আমার মনে পড়ছে, ষাটের দশকেই চট্টগ্রাম শহরে তৎকালীন বার্মা থেকে আগত বেশ সম্পন্ন মুসলিম পরিবারের মানুষজন দেখা যেত। ১৯৭৭-৭৮ এ জেনারেল জিয়ার আমলে বড় ধরনের রোহিঙ্গা বিতাড়নের ঘটনা ঘটেছিল। তখন জিয়ার সরকার আর চট্টগ্রামের জামায়াতপন্থি জেলা প্রশাসক মিলে তাদের মধ্যে মুসলিম জাত্যাভিমান জাগিয়ে তোলার চেষ্টা হয়েছিল। আশির দশকে আমরা রোহিঙ্গা বা আরাকান মুসলিমদের কিছু সংগঠনের নাম শুনেছি। তাদের সংগঠিত করার কাজে পাকিস্তানের আইএসআইর ভূমিকার কথাও শোনা যেত। এমনও শোনা যেত যে, আরাকান ও দক্ষিণ চট্টগ্রামের কিছু অংশ মিলিয়ে একটি মুসলিমপ্রধান রাষ্ট্র গড়ার পরিকল্পনাও রয়েছে পাকিস্তানের মদদে। এ সময় অনেকেই চট্টগ্রাম, দেশের অন্যান্য জায়গা এবং পাকিস্তান-ভারতসহ বিদেশেও পাড়ি দেয়। পরে এসব সংগঠনের তৎপরতার কথা তেমনভাবে আর শোনা যায়নি।\nতবে মিয়ানমারের সামরিক জান্তা রোহিঙ্গাদের ওপর নির্যাতন কেবল বাড়িয়েই গেছে। ১৯৮২ সাল থেকে তাদের নাগরিক অধিকার থেকে বঞ্চিত করে প্রায় বিচ্ছিন্ন করে ফেলা হয়। তখন থেকে রোহিঙ্গারা একটি জনগোষ্ঠী হিসেবে চরম মানবিক বিপর্যয়ের সম্মুখীন হয়। তারা দারিদ্র্যের কবলে পড়ে, অশিক্ষার শিকার হয় এবং স্বাস্থ্যঝুঁকিতে জীবন কাটাতে থাকে। এটাও কিন্তু তাদের দেশছাড়া করার ষড়যন্ত্রের অংশ। নিশ্চিতভাবেই এ সময়ও সীমান্ত পেরিয়ে অনেক রোহিঙ্গা বাংলাদেশসহ বিদেশে পাড়ি দিয়েছে। এভাবে গত অর্ধশতকে অর্ধেকের বেশি রোহিঙ্গা তাদের মাতৃভূমি ছেড়ে গেছে। একটি জনগোষ্ঠীর এ রকম নীরব উৎখাতের বিষয়টির প্রতি বিশ্ববাসী যথাযথ নজর দেয়নি।\nকিন্তু এবারের সামরিক অভিযানের আগেই মিয়ানমার থেকে জাতিসংঘের কর্মকর্তাদের তরফ থেকে আসন্ন বিপদের কথা জানানো হয়েছিল। কিন্তু জাতিসংঘ বিষয়টি তেমন আমলে নেয়নি। ঘটনার আগেই যদি আন্তর্জাতিক অভিমতের চাপ তৈরি করা যেত তা হলে হয়তো এমন একটি ট্র্যাজেডি পরিহার করা সম্ভব হতো। কিন্তু তা ঘটেনি। মিয়ানমার সেনাবাহিনী এবং সরকার কিন্তু তাদের ভূমিকা নিয়ে খুব একটা রাখঢাক করছে না। তারা যে সংগঠনটির সীমান্ত চৌকি আক্রমণের অজুহাত দিচ্ছে সেই আরসা বা আরাকান রোহিঙ্গা স্যালভেশন আর্মির সাংগঠনিক কাঠামো, তৎপরতা, নেতা বা মুখপাত্রের সম্পর্কে কোনো স্পষ্ট নিদর্শন পাওয়া যায়নি। আশঙ্কা হয় সেই ১৯৬২-পরবর্তী রোহিঙ্গা বিতাড়নের ধারাবাহিকতায় আজ তা আরও জোরদার করা, এমনকি এবার একেবারে এথনিক ক্লিনজিং করার পরিকল্পনা বাস্তবায়নের জন্যই এই অভিযোগ সামরিক বাহিনীর বানানো ছুতামাত্র। এমন পেটোয়া ক্ষুদ্র দল তৈরি করা সামরিক বাহিনীর জন্য কোনো ব্যাপার নয়। দরিদ্র, ক্ষুব্ধ জনগোষ্ঠীর কিছু মানুষকে টাকার বিনিময়ে এ ধরনের কাজে জড়ানো যায়Ñ এমন দৃষ্টান্ত আমাদের অজানা নয়। কিংবা যদি সত্যিই একটি চরমপন্থি জঙ্গি রোহিঙ্গা গোষ্ঠীর কাজ হয়ে থাকে এ আক্রমণ যার ফলে ১২ জন সেনাসদস্য নিহত হয়েছিলেন তার জন্য গ্রামের পর গ্রাম জ্বালিয়ে, নির্বিচারে সাধারণ বেসামরিক নাগরিক হত্যা করে, ধর্ষণ-যৌন নির্যাতন চালিয়ে যাওয়ার পক্ষে কোনো যুক্তি কি পাওয়া যায়? মিয়ানমার সেনাবাহিনী এবং সরকার ও তার প্রধান ব্যক্তি অং সান সু চি সব অভিযোগ অস্বীকার করে কেবল মিথ্যাচারের আশ্রয় নিয়ে পার পেতে চাইলেই কি হয়ে যাবে? আজকের দিনে স্যাটেলাইট চিত্রে সারা বিশ্ববাসীই তো তাদের কীর্তি দেখছে। আর কোন পরিস্থিতিতে পড়লে ছয় লাখ মানুষ জান হাতে নিয়ে ভিটেমাটি, সহায়-সম্পদ ফেলে দেশ ত্যাগ করে? এখানে তো পদে পদে অনিশ্চয়তা। কেবল নৌকাডুবিতেই প্রাণ হারিয়েছে সহস্রাধিক পলায়নরত রোহিঙ্গা, যার অধিকাংশ নারী ও শিশু। শরণার্থীদের মধ্যে রয়েছে ৭০-৮০ হাজার সন্তানসম্ভবা নারী। আর কয়েক হাজার পিতৃ-মাতৃহীন অনাথ শিশু। তারা ভুগছে প্রায় ১৬ রকমের রোগে, যার মধ্যে কিছু রয়েছে ছোঁয়াচে রোগ, কিছু দুরারোগ্য ব্যাধি। আর মিয়ানমার বাহিনী ও চরমপন্থি বৌদ্ধদের হামলায় আহত হয়েছেন অনেকেই। এসবের জন্য মিয়ানমারের সামরিক বাহিনীই দায়ী।\nমিয়ানমারের সেনাপ্রধান এই ঘটনার পর এবং বিশ্বব্যাপী নিন্দা-সমালোচনার মুখেও স্পষ্টভাবে রোহিঙ্গাদের দেশছাড়া করার জন্য তাদের নাগরিকদের উস্কানি দিয়ে চলেছেন। দীর্ঘদিনের জাতিবিরোধী এমন প্রচারণার ফলে আজ সে দেশে বৌদ্ধ ধর্মাবলম্বীদের মধ্যে একশ্রেণির উগ্র জাতীয়তাবাদীর জন্ম হয়েছে, যারা রোহিঙ্গাবিরোধী প্রচারণা ও অভিযানে অংশ নিচ্ছে। এর ফলে রোহিঙ্গাদের জন্য সে দেশে বসবাস ঝুঁকিপূর্ণ হয়ে পড়েছে। বাংলাদেশ যে আশা করছে সব শরণার্থীকে সে দেশে ফেরত পাঠানোর তা বাস্তবায়ন যে কতটা কঠিন হবে তা এই বাস্তবতার আলোকে সহজেই বোঝা যায়। অবশ্য বাংলাদেশ সরকার প্রথম থেকেই বলে আসছে, জাতিসংঘের তত্ত্বাবধানে মিয়ানমারে রোহিঙ্গাদের জন্য নিরাপদ অঞ্চল গড়ে তুলতে হবে। কেবল তাদের নিরাপত্তা নিশ্চিত হলেই রোহিঙ্গাদের প্রত্যাবাসন করা হবে।\nএদিক থেকে বলা যায়, বাংলাদেশ সরকার রোহিঙ্গা ইস্যুতে সঠিক পথেই রয়েছে। অনেকের উস্কানি সত্ত্বেও সংঘাতের সব উস্কানি পরিহার করে সরকার সমস্যার কূটনৈতিক সমাধানের দিকেই অগ্রসর হয়েছে। আজকে জাতিসংঘ, আন্তর্জাতিক অভিবাসী সংস্থা ও অন্যান্য সংস্থা, যুক্তরাষ্ট্র, যুক্তরাজ্য ও ইইউভুক্ত সব দেশ বাংলাদেশের পাশে রয়েছে। এমনকি মিয়ানমারের সঙ্গে স্বার্থসংশ্লিষ্ট কারণে নমনীয় অবস্থান নেওয়া ভারত, চীন ও রাশিয়াও সমস্যা সমাধানের জন্য মিয়ানমার সরকারকে দৃঢ় বারতা দিয়েছে। আর দক্ষিণ-পূর্ব এশীয় জাতিসমূহের আঞ্চলিক সহযোগিতা সংস্থা আসিয়ানে মালয়েশিয়ার জোরালো ভূমিকার ফলে এই আঞ্চলিক সংস্থা থেকেও মিয়ানমার সরকার যথাযথ বারতা পেয়েছে।\nতবে প্রায় অর্ধশতাব্দী বহির্বিশ্ব থেকে বিচ্ছিন্ন থাকা মিয়ানমারের সেনাবাহিনী এখনো তাদের নিজস্ব চিন্তার বিচ্ছিন্নতায় চলতে চাইছে। তা বোঝা যায় আন্তর্জাতিক এত চাপের মুখে তারা আলোচনার পথে এলেও রোহিঙ্গাবিরোধী অভিযান কিন্তু বন্ধ করেনি। ফলে বাংলাদেশকে আন্তর্জাতিক অঙ্গনে চলমান কূটনৈতিক তৎপরতা আরও জোরদার করতে হবে। ইইউ, যুক্তরাজ্য, যুক্তরাষ্ট্রে দূত পাঠাতে হবে। একইভাবে উচ্চক্ষমতা ও দক্ষতাসম্পন্ন কূটনীতিক-রাজনীতিকদের চীন, ভারত ও রাশিয়া পাঠিয়ে এ বিষয়ে সেসব দেশকে সক্রিয় ভূমিকায় নামাতে হবে। এ কাজটা দ্রুতই করতে হবে। কারণ রোহিঙ্গাদের ওপর সব নির্যাতন এখনই বন্ধ করতে হবে, তাদের দেশত্যাগ বন্ধে ব্যবস্থা নিতে হবে অবিলম্বে। তাদের বিরুদ্ধে গৃহীত নাগরিকত্ব রহিতকরণসহ সব নিবর্তনমূলক ব্যবস্থা বন্ধ করতে হবে এবং সব রোহিঙ্গা শরণার্থীর প্রত্যাবাসনের জন্য নিরাপত্তা নিশ্চিত করে অনুকূল পরিবেশ সৃষ্টি করতে হবে।\nশরণার্থীদের অবস্থান প্রলম্বিত হলে বাংলাদেশ নিজেও সংকটে পড়বে। দেশে খাদ্য, স্বাস্থ্য এবং নিরাপত্তার ঝুঁকি বাড়বে। প্রধানমন্ত্রীর মহীয়সী নারীর ভূমিকাকে স্বাগত জানিয়ে এবং এর প্রশংসা করেও এই ঝুঁকির বিষয়গুলো সবাইকে মাথায় রাখার কথা বলব। এ বিষয়ে আমাদের মানবিক বিবেচনা যেমন কাজ করবে, তেমনি বাস্তবসম্মত আশু সমাধানের বিষয়ে সচেতনতাও সক্রিয় থাকবে।\nয় আবুল মোমেন : কবি, প্রাবন্ধিক ও সাংবাদিক\nথাইকম বঙ্গবন্ধু স্যাটেলাইটের বাণিজ্যিক পরামর্শক


মধুপুরে জেলা প্রশাসকের কম্বল বিতরণ | গণবিপ্লব ডটকম\nমধুপুরে জেলা প্রশাসকের কম্বল বিতরণ\nপ্রকাশিত : ৯ জানুয়ারী, ২০১৯\nটাঙ্গাইলের মধুপুর উপজেলায় হতদরিদ্র গারো সম্প্রদায়ের মাঝে কম্বল বিতরণ করেন জেলা প্রশাসক মো. শহীদুল ইসলাম। মধুপুরে জাতীয় উদ্যানে ৮ জানুয়ারি বঙ্গবন্ধুর স্মৃতি বিজড়িত দোখলা রেস্ট হাউস পরিদর্শন শেষে জেলা প্রশাসক মো. শহীদুল ইসলাম সন্ধ্যায় উপজেলায় বসবাসকারী ক্ষুদ্র-নৃ-তাত্ত্বিক জনগোষ্ঠি গারো সম্প্রদায়ের রাজা প্রয়াত পরেশ চন্দ্র মৃ এর বাড়ীতে যান। ওই পরিবার ও বাড়ির আশেপাশে বসবাসকারী গারোদের সাথে কুশলাদি বিনিময় করেন। রাতে তিনি শোলাকুড়ি ইউনিয়নের জয়নাতলী ও বিদুরিয়া এলাকায় হতদরিদ্র শীতার্ত গারো সম্প্রদায়ের মাঝে কম্বল বিতরণ করেন। পথিমধ্যে তিনি বিভিন্ন গারো বাড়ীতে গিয়ে তাদের দৈনিন্দিন কার্যক্রম ও জীবনযাত্রার মান পরিদর্শন করেন।\nএসময় উপস্থিতি ছিলেন উপজেলা নির্বাহী কর্মকর্তা, মধুপুর, টাঙ্গাইল; সহকারী কমিশনার (ভূমি), মধুপুর, টাঙ্গাইল; জেলা ত্রাণ ও পুনর্বাসন কর্মকর্তা, টাঙ্গাইল; জেলা প্রশাসকের কার্যালয়ে কর্মরত শিক্ষানবিশ সহকারী কমিশনারবৃন্দ, সহকারী বন সংরক্ষক, মধুপুর; শোলাকুড়ি ইউনিয়নের বর্তমান ও সাবেক ইউনিয়ন পরিষদ চেয়ারম্যান এবং এলাকার গণ্যমান্য ব্যক্তিবর্গ।\nউল্লেখ্য ১৯৭১ সালের ১৮ জানুয়ারি থেকে ২১ জানুয়ারি জাতির জনক বঙ্গবন্ধু শেখ মুজিবুর রহমান বঙ্গমাতা শেখ ফজিলাতুন্নেছা মুজিবসহ মধুপুর জাতীয় উদ্যানের দোখলা রেস্ট হাউজে অবস্থান করেন এবং মধুপুর বনাঞ্চল সংরক্ষণ ও উন্নয়নে দিক নির্দেশনা প্রদান করেন। এরপর বঙ্গবন্ধু গারো সম্প্রদায়ের রাজা পরেশ চন্দ্র মৃ এর বাড়িতে যান এবং তাদের মাঝে ত্রাণ বিতরণ করেন।


একাধিক ক্ষেত্রে বেসরকারিকরণের ঘোষণা কেন্দ্রের; নয়া বাজেট ও কিছু প্রশ্ন - Prohor\nসৌম্যদীপ গোস্বামী\t| February 2, 2021\nফেব্রুয়ারি মাসের প্রথম দিনেই পার্লামেন্টে আগামী অর্থবছরের বাজেট প্রকাশ করলেন অর্থমন্ত্রী নির্মলা সীতারমন। ইতিমধ্যে সেই বাজেট নিয়ে হইচই পড়ে গিয়েছে। অবশ্য সেটাই স্বাভাবিক। স্বাধীনতার পর থেকে ভারতের অর্থনীতির রূপরেখা দেখলে এটুকু বোঝা যায়, এ-ধরণের বাজেট নিঃসন্দেহে সাহসী। বিশেষ করে বেসরকারিকরণের কথাটি যেভাবে জোরের সঙ্গে হাজির করা হয়েছে, তা সত্যিই ব্যতিক্রমী। ১৯৯৯ সালে যশবন্ত সিনহার বাজেটের পর এই প্রথম বেসরকারিকরণের পক্ষে খোলা সওয়াল করা হল বাজেটে। আর এই সিদ্ধান্তকে ঘিরে ইতিমধ্যে নানা ধরণের বিতর্কও দানা বাঁধছে।\nআসলে এই বিতর্কের পিছনে রয়েছে এক ঐতিহাসিক প্রেক্ষাপট। দেশ তখন সদ্য স্বাধীন হয়েছে। বিদ্যুৎ, যোগাযোগ, পরিবহণ সহ নানা ব্যবসায়িক ক্ষেত্র, যা এতদিন ব্রিটিশ সংস্থাগুলির অধীনে ছিল, তাদের ভবিষ্যৎ নিয়ে রীতিমতো চিন্তা শুরু হয়ে গেল। সারা পৃথিবীতে তখন পুঁজিবাদ ও সমাজতান্ত্রিক অর্থনীতিকে ঘিরে বিতর্ক তুঙ্গে। ভারত অবশ্য এই দুই পথের একটিতেও হাঁটেনি। বরং তৈরি হল নতুন এক অর্থনীতির ধারণা। একে একে বিভিন্ন বাণিজ্যিক ক্ষেত্রগুলি অধিগ্রহণ করল ভারত সরকার। কিন্তু অবাক করা বিষয় হল, তাতে দেশীয় শিল্পপতিদের সঙ্গে কোনো সংঘাত শুরু হল না। বরং পাবলিক সেক্টরগুলির উন্নতির জন্য তাঁরাই এগিয়ে এলেন সবার আগে। আর এই বৈপ্লবিক অর্থনীতিই তৃতীয় বিশ্বের দেশগুলির আদর্শ হয়ে উঠল।\nএই সামান্য ভণিতার প্রয়োজন ছিল এই কারণে, যে সংঘাত স্বাধীনতার পরেই উপস্থিত হতে পারত তা আজ বাস্তব হয়ে উঠেছে। পাবলিক সেক্টরগুলির সঙ্গে দেশীয় শিল্পপতিদের রীতিমতো প্রতিযোগিতা শুরু হয়ে গিয়েছে। আর সবচেয়ে দুর্ভাগ্যজনক বিষয় হল, সমস্ত ক্ষেত্রেই সরকারি সংস্থাগুলি প্রতিযোগিতায় পিছু হটছে। বিএসএনএল-এর পরিষেবা আজ রীতিমতো ইতিহাসে পরিণত হয়েছে। অন্যদিকে খোদ প্রধানমন্ত্রীর মুখ দেখা যাচ্ছে বেসরকারি সংস্থা ‘রিলায়েন্স-জিও’-র বিজ্ঞাপনে। বিএসএনএল-এর অবস্থার অবনতির জন্য বারবার কর্মচারীদের উপর দোষ দেওয়া হলেও তাঁদের বকেয়া বেতন মেটানোর প্রশ্নে নিশ্চুপ থেকেছে কর্তৃপক্ষ। এয়ার ইন্ডিয়া, রেলওয়ে, ভারত পেট্রোলিয়াম সহ প্রায় সমস্ত পাবলিক সেক্টরের ক্ষেত্রেই এই কথা বলা যায়।\nঠিক এই পরিস্থিতিতেই চারটি স্ট্র্যাটেজিক ক্ষেত্র বাদে সমস্ত পাবলিক সেক্টর থেকে সরকারি লগ্নি তুলে নেওয়ার কথা জানালেন অর্থমন্ত্রী। এই চারটি স্ট্র্যাটেজিক ক্ষেত্র হল – ১। পরমাণু, মহাকাশ ও প্রতিরক্ষা ২। যোগাযোগ ও পরিবহণ ৩। শক্তি ও খনিজ এবং ৪। ব্যাঙ্কিং ও ইন্সিওরেন্স। তবে এক্ষেত্রেও সম্পূর্ণ সরকারি নিয়ন্ত্রণ বহাল থাকবে না, সে-কথাও স্পষ্ট করে দেওয়া হয়েছে। বরং কমপক্ষে যতটুকু নিয়ন্ত্রণ রাখলে চলে, তাই যথেষ্ট। জীবন বিমা নিগমের অনেকটাই ইতিমধ্যে বেসরকারি হাতে তুলে দেওয়া হয়েছে। এবার সাধারণ বিমা পরিষেবাতেও একই পথে হাঁটতে চলেছে সরকার। আর পরিবহণের মধ্যে রেল ও বিমান পরিবহণের বেসরকারিকরণের কথা তো আগেই উঠেছিল। এবারের বাজেটে সেটাই একরকম নিশ্চিত হয়ে গেল।\nঅর্থনীতির জন্য এই বেসরকারিকরণ কতটা যুক্তিযুক্ত তাই নিয়ে প্রশ্ন উঠছেই। ভারতের সংবিধান প্রস্তাবনায় সমাজতান্ত্রিক দেশ গড়ে তোলার কথা বলা হয়েছিল। প্রস্তাবনা থেকে এই শব্দটি বাদ দেওয়ার কথা উঠেছে নানা সময়ে। বাস্তবে তা সফল না হলেও, এই বাজেট কার্যত সেই শব্দটিকেই উড়িয়ে দিল। ভারতের অর্থনৈতিক বৈষম্য নিয়ে নতুন করে বলার কিছু নেই। করোনা পরিস্থিতিতে যখন সাধারণ মানুষ জীবনের সঙ্গে লড়াই চালিয়ে গিয়েছেন, তখনই ফুলে উঠেছে আম্বানি গোষ্ঠীর মুনাফার ভাণ্ডার। এই অবস্থায় সরকার সেই বৈষম্য মেটানোর চেষ্টা না করে তাকেই আরও প্রকট করে তুলছে না কি?\nতাছাড়া বাজেটের শুরুতেই চারটি ক্ষেত্রকে স্ট্র্যাটেজিক ধরে নেওয়া হয়েছে। তবে বছরখানেক আগেই পার্লামেন্টে পেশ করা একটি বিলে ১৮টি বাণিজ্যিক ক্ষেত্রকে স্ট্র্যাটেজিক বলে ঘোষণা করার কথা জানানো হয়। পার্লামেন্টে এই প্রস্তাব পাশ হয়ে যায়। তাহলে আবার সেই সংখ্যা ৪-এ নামিয়ে আনার কথা কেন উঠছে? অর্থমন্ত্রী জানিয়েছেন খুব তাড়াতাড়ি পার্লামেন্টে এই বিষয়ে বিল পাশ করানো হবে। প্রশ্ন হল, ভারতের সাংবিধানিক কাঠামোতে পার্লামেন্টে একটি বিল পেশ করার পর তা পাশ নাও হতে পারে। তখন এই বাজেটের ভবিষ্যৎ কী হবে? অবশ্য বর্তমানে পার্লামেন্টে শাসক দলের একক সংখ্যাগরিষ্ঠতার কারণে সেই সম্ভাবনা থাকে না। কিন্তু একই বিষয়ে এত দ্রুত মত পরিবর্তন সত্যিই অবাক করে। দেশের অর্থনীতি নিয়ে কী সত্যিই কোনো সুদূরপ্রসারী পরিকল্পনা আছে? প্রশ্ন কিন্তু উঠবেই...\nProhorIndiaUnion BudgetPrivatization Disinvestment Debate\nPrevious News ভারতের কর্পোরেট-ক্ষেত্রে বাড়ানো উচিৎ সহনশীলতা, কিন্তু কেন? Next News সামরিক শাসন শুরু মায়ানমারে, গ্রেপ্তার সু কি-সহ ২৪ রাষ্ট্রনায়ক


অ্যাসিড হামলার শিকার হয়ে যেভাবে ঘুরে দাড়িয়েছেন বাংলাদেশের একজন নারী - BBC News বাংলা\nছবির কপিরাইট Orneka Maharin\nImage caption নানা প্রতিবন্ধকতা কাটিয়ে এখন চাকরি করছেন অর্নিকা মাহরীন, পাশাপাশি জড়িত রয়েছেন স্বেচ্ছামূলক সংগঠনের সঙ্গে\n''আমার মনে হচ্ছিল মুখের মাংস যেন গলে গলে পড়ে যাচ্ছে, সেখানে যেন বলকানি উঠছে। আমি অজ্ঞান হয়ে গিয়েছিলাম। যখন জ্ঞান ফিরে পেলাম, তখন দেখতে পেলাম যে আমাকে ধরাধরি করে হাসপাতালে নিয়ে যাওয়া হচ্ছে,'' সেদিনের ঘটনা সম্পর্কে বিবিসি বাংলাকে বলছিলেন অর্নিকা মাহরীন।\nঅর্নিকা মাহরীন বলছেন, ''অনেকে আমার সাথে কথা বলতো না, অনেকে আমাকে দেখে ভয় পেতো। রাস্তায় বাচ্চারা থাকলে আমি বের হলে তারা চিৎকার দিয়ে চলে যেতো। তখন প্রতিবেশীরা বলতো, তোমার এই চেহারা দেখে আমাদের বাচ্চারা ভয় পায়, তুমি বের হয়ো না।''\n''স্কুলে যেতাম, সেখানে এক সময় যারা আমার ভালো বন্ধু ছিল, তারা আমাকে দেখে ভয় পেতো। তারা আমার সাথে একই বেঞ্চে বসতো না।''\n''অনেকগুলো বছর এভাবে মানসিক নির্যাতনের শিকার হতে হয়েছে। তবে পরিবারের সদস্যরা সবসময়ে পাশে ছিলেন।''\nব্রিটেনে এসিড হামলার ঘটনা বাড়ছে কেন?\nImage caption অ্যাসিড হামলার শিকার অন্য নারীদের সঙ্গে অর্নিকা মাহরীন\nঅর্নিকা মাহরীন বলেন, ''আমার জীবনে তাঁর অবদান অনেক বেশি। তিনিই আমাকে মানসিকভাবে সাহস যুগিয়েছেন, সাথে রেখে চলতে শিখিয়েছেন। তিনি বলেছেন, তুমি লজ্জা পাবে কেন, তুমি প্রকাশ্যে চলাফেরা করবে। তুমি তো কোন অন্যায় করোনি।''\n''তখন আমি তো একদম কালো বোরকা, কালো চশমা, হাতমোজা পড়ে বাইরে বের হতাম। তার সমর্থনে আমি বোরকা ছাড়া বাইরে বের হতে শুরু করলাম। তিনি বললেন, তুমি তো বেঁচে আছো, তোমার চেয়েও অনেকে খারাপ অবস্থায় আছে। তোমরা গুটিয়ে থাকলে তাদেরকে আমরা কেমন করে বোঝাবো?''\n''তখন আমি বুঝেছি, সারা দেশে কত মানুষ এরকম ভুক্তভোগী আছে। আমার চেয়েও কতজন খারাপ অবস্থায় আছে। আমি তাদের বুঝিয়েছি।''\nঅর্নিকা মাহরীন বলছেন, কোন মেয়ে যখন অ্যাসিড হামলার শিকার হন, তখন তার সবচেয়ে বেশি দরকার পরিবারের সমর্থন।\n''যখন সমাজের প্রত্যেকটা মানুষ আমাকে অবহেলা করেছে, আমাকে দেখে ভয় পেয়েছে, তখন আমি পরিবার থেকে সম্পূর্ণ সমর্থন পেয়েছি। তারা আমাকে স্মরণ করিয়ে দিয়েছে, তোমার ওপরের চামড়াটা পুড়ে গেছে, কিন্তু তোমার মন পোড়েনি, তোমার যোগ্যতা পোড়েনি।''\n''এই যে একটা সাহস, সেটাই কিন্তু আমার পরবর্তী জীবনে সামনে এগিয়ে আসার জন্য অনেক বেশি কাজ করেছে,'' বলছেন তিনি।\nImage caption বাংলাদেশে অ্যাসিড হামলার ঘটনা আগের চেয়ে অনেক কমেছে। (ফাইল ছবি)\nতিনি একটি উদাহরণ তুলে ধরে বলেন, ''একদিন বাসে উঠেছি। শিক্ষিত লোকের মতো দেখতে একজন ব্যক্তি বলে বলছেন, আপা, আপনার মুখে কি হয়েছে? কেউ কি অ্যাসিড মারছিল? কি করেছিলেন আপনি?"\n''অর্থাৎ যেন আমার অপরাধে অ্যাসিড হামলার শিকার হয়েছি।''\n''বাংলাদেশের মানুষের এই যে দৃষ্টিভঙ্গি, এটা পাল্টাতে এখনো অনেক কাজ করতে হবে,'' বলেন তিনি।


বিটকয়েন বিশ্লেষণ, জনপ্রিয় ফরেক্স ট্রেডিং কৌশল\nমার্চ 5, 2017 ঝুঁকি ছাড়া উপার্জন করুন লেখক মৌমি বেগম 42983 দর্শকরা\nক্রিপ্টো অ্যাসেট ম্যানেজমেন্টের চেয়ারম্যান টিম এননিংিং, সিইও ডেসককে বলেন যে তার দল সেই অনুযায়ী প্রতিক্রিয়া ব্যক্ত করার পরিকল্পনা করছে যাতে পরিস্থিতিটি সেভাবে খেলতে না হয়। 3. অধিকাংশ বিটকয়েন বিশ্লেষণ ক্ষেত্রে সেবা সংক্রান্ত তথ্য না জানার কারণে সেবা গ্রহিতাগণ সেবা থেকে বঞ্চিত হতো।\nবেস রেটের পরিবর্তনের ফলে যাঁরা ৩০ লক্ষ টাকা পর্যন্ত গৃহঋণ নিয়েছেন ২০ বছরের জন্য, তাঁদের মাসিক কিস্তি প্রতি লাখে ৮৯৭ টাকা থেকে কমে হবে ৮৭৭ টাকা।\nবিটকয়েন বিশ্লেষণ - olymp trade বাইনারি অপশন ট্রেড\nএক সময়ে দালালদের হাতে জিম্মি বিটকয়েন বিশ্লেষণ থাকা মৌলভীবাজার আঞ্চলিক পাসপোর্ট অফিসের চিত্র এখন পাল্টে যেতে শুরু করেছে। মাত্র কয়েক মাসের প্রচেষ্টায় বর্তমানে পুরোটাই নিয়ন্ত্রণে এসেছে দালালদের দৌরাত্ম। পাশাপাশি বেড়েছে সাধারণ গ্রাহক সেবার মান। ♥ ফিলিক্যাম কোম্পানির দোকানে সব ধরনের মেশিন আছে, ডেলিভারি সময় অন্য কোম্পানীর তুলনায় অনেক ছোট।\nইনস্ট্রুমেন্ট — এটিকে "সিম্বল" -এ বলা হয়। যে ট্রেডিং অ্যাসেট যা বিটকয়েন বিশ্লেষণ আপনি ক্রয় অথবা বিক্রয় করেন। অথবা আপনি কি আপনি যদি এটা একবারের এবং জন্য সব মুদ্রা ফটকা উপর আয় ছেড়ে দিতে চাই না আয়ের অন্যান্য উৎস থাকতে হবে।\nবিজয়ী এবং optimists সঙ্গে নিজেকে ঘিরে। দরিদ্র প্রতিবেশ - দারিদ্র্য একটি সরাসরি পথ। ওই যে আসছে – চন্দ্রিকার বর্ণনা অনুযায়ী এই মানুষটারই রাজীব নামের সেই পিশাচ হওয়ার কথা।\nবিটকয়েন বিশ্লেষণ - জনপ্রিয় ফরেক্স ট্রেডিং কৌশল\n1 এর অধিক বিটিসি জয়ী হওয়ার সুযোগ সহ সাপ্তাহিক লটারি। টিকেট রেফারেলগুলি জন্য ঘনঘন "বিনামূল্যে বিটিসি রোল" (বিনামূল্যে Satoshi পেয়ে) জন্য, এবং কেবল Satoshi জন্য কেনা যাবে। আরো টিকেট - জয় বড় সুযোগ। প্রস্তুতকর্তা খুশী ব্যবহারকারীদের সমৃদ্ধ সেট এবং দুটি পদ্ধতিতে সরাসরি ডিভাইস দৃঢ় করার ক্ষমতা - suckers হয় মাধ্যমে অথবা স্লিপ চটচটে প্যাড মাধ্যমে।\nব্যবহারকারী একটি ব্যবহারকারীর নাম প্রবেশ করান এবং তারপর অনুমানের বিরুদ্ধে সুরক্ষার জন্য পর্যাপ্ত ক্রমানুসারে একটি সহজে মনে রাখার আকৃতি আঁকুন। (জি 1 কীভাবে ফোন আনলক করার জন্য এটি কীভাবে করে তা এই নিফটি ফটোটি দেখুন)। Locent একটি সিলিকন-বিচ (লস এঞ্জেলেস) হয় ম্যাট জোসেফ, তার টেক্সট মেসেজিং প্ল্যাটফর্ম সঙ্গে 2010 প্রিন্সটন বর্গ দ্বারা প্রতিষ্ঠিত SaaS ব্যবসা ভিত্তিক, Locent মাল্টি বিলিয়ন ডলার ফোন যাতে বাজারে দৃষ্টি নিবদ্ধ করা হয়. “ব্যবসায়ীদের প্রতি বছর ফোনের মাধ্যমে দশ আদেশ কোটি ডলার প্রক্রিয়া,” জোসেফ বলেছেন. স্মার্টফোনের আরো সর্বব্যাপী হয়ে “, গ্রাহকদের ফোন কল করা ছাড়া টেক্সট বার্তা পাঠাতে আরো আনত হয়. আমাদের লক্ষ্য তারা আমরা টেক্সট কমার্স আহ্বান করছি কি ফোন কমার্স থেকে রূপান্তর হিসাবে এন্টারপ্রাইজ বণিকদের সাহায্য করে একটি আকার পরিবর্তনযোগ্য প্রাইসিং মডেল প্রদান করা হয়. “\nট্রেডিং প্ল্যান - ট্রেডিং কমোডিটিস মার্কেট\nএকটি বাণিজ্য ঝুঁকি সীমাবদ্ধ করার জন্য আপনি একটি প্রস্থান পরিকল্পনা প্রয়োজন। যখন একটি বাণিজ্য আপনার বিরুদ্ধে যায়, স্টপ লস অর্ডার আপনার প্রস্থান পরিকল্পনার অংশ হয়। একটি স্টপ ক্ষতি একটি অফসেটিং অর্ডার যা একটি নির্দিষ্ট মূল্যের স্তর পৌঁছে গেলে আপনার বাণিজ্যের বাইরে চলে যায়।\nপরামিতি সেন্সর (সেন্সর-মডুলার) ইনপুট মান এক্স একটি বৈদ্যুতিক প্যারামিটারের পরিবর্তনের মধ্যে রূপান্তরিত হয় ( আর, এল বা সি ) সেন্সর এর শক্তি বহন সংকেত (ভোল্টেজ বা বর্তমান) ছাড়া সেন্সর তালিকাভুক্ত পরামিতি পরিবর্তন করা সম্ভব নয়। একটি বর্তমান বা ভোল্টেজের সেন্সরের প্রতিক্রিয়া দ্বারা, সেন্সরের সংশ্লিষ্ট প্যারামিটারে পরিবর্তন সনাক্ত করা সম্ভব কেবল, কারণ তালিকাভুক্ত প্যারামিটার এই প্রতিক্রিয়াকে চিহ্নিত করে। অতএব, প্যারামিটি সেন্সর ডিসি বা এসি পাওয়ার সঙ্গে বিশেষ পরিমাপ সার্কিট ব্যবহার প্রয়োজন। আপনি সম্ভবত এটি বিটকয়েন বিশ্লেষণ একটি ব্লগ লিখতে হবে যে একটি সফল ব্লগ প্রথম ধাপে স্পষ্ট মনে হতে পারে। যাইহোক, আপনি আপনার বিশেষ বিষয় জন্য পোস্ট কাজ হিসাবে কিছু খুব নির্দিষ্ট জিনিস আপনি মনে রাখতে চাইবেন।\n‘গাড়িটা মাহতাবের। ওর কাছে প্রিয়তীর মোবাইল এলো কি করে-’ রাষ্ট্র স্বাভাবিক করার পরে, ড্রাগের খরচ হার সংশোধন করা এবং দিনে2বার একটি পিল লাগানো প্রয়োজন। খাবারের ২0 মিনিট আগে আপনাকে ওষুধ নিতে হবে।\nদীর্ঘদিন বন্ধ থাকার পর জি টু জি প্লাস পদ্ধতিতে কর্মী নিয়োগ শুরু হয়েছে, বাংলাদেশ এখন সোর্স কান্ট্রি এবং কনস্ট্রাকশন ও প্লান্টেশন ছাড়াও টুরিজম মাইনিং, এগ্রিকাল্পচার, ম্যানুফ্যাকচারিং, সার্ভিস সেক্টরেও কর্মী নিয়োগ করা হচ্ছে। অন্য বিষয়ের সাথে সম্পর্কিত বৈশিষ্ট্যের গুণমান, বৈশিষ্ট্য, গুণমানের মান: তিন পায়ে টেবিল, পশম কোট, Pince-nez মধ্যে ভদ্রমহিলা।\nঅধিকাংশ ক্ষেত্রে, একটি ক্ষমতা বিটকয়েন বিশ্লেষণ নালী সংযোগ - এটা সব তা আছে না। বাংলাদেশ কারিগরি শিক্ষাবোর্ড ও সমপর্যায়ের অন্যান্য প্রতিষ্ঠানসমূহের সহিত যোগাযোগ রক্ষাকরণ।


প্রকাশিত: ৩:১৮ অপরাহ্ণ, সেপ্টেম্বর ২১, ২০১৯\nস্টাফ রিপোর্টার ॥ উৎসবমুখর পরিবেশের মধ্য দিয়ে শেরপুর জেলা ট্রাক, মিনিট্রাক, ট্যাংকলড়ী ও কভার্ডভ্যান চালক শ্রমিক ইউনিয়ন (রেজিস্ট্রেশন নম্বর: ঢাকা-৩২৭৭) এর ৮ম ত্রি-বার্ষিক নির্বাচন অনুষ্ঠিত হয়েছে। ২০ সেপ্টেম্বর শুক্রবার শহরের গোপালবাড়ীস্থ (সংগঠনের প্রধান কার্যালয়) পৌর ট্রাক টার্মিনাল প্রাঙ্গণে ওই নির্বাচন অনুষ্ঠিত হয়। এতে সংগঠনের কার্যনির্বাহী পরিষদের সাধারণ সম্পাদক ও কার্যকরী সভাপতিসহ ১১টি পদের মধ্যে ৯টি পদে এ নির্বাচন অনুষ্ঠিত হয়। ৯টি পদে ২৮ জন প্রার্থী প্রতিদ্বন্দ্বিতা করেন।\nএর আগে সংগঠনের বার্ষিক সাধারণ সভায় সভাপতি পদে মোঃ আরিফ রেজা ও যুগ্ম সাধারণ সম্পাদক পদে মোঃ আমজাদ হোসেন বিনা প্রতিদ্বন্দ্বিতায় নির্বাচিত হন। নির্বাচনে প্রধান নির্বাচন কমিশনারের দায়িত্ব পালন করেন, ৩নং ওয়ার্ড আওয়ামী লীগের সাধারণ সম্পাদক ও সংগঠনের আইন বিষয়ক উপদেষ্টা এডভোকেট আবুল মানসুর স্বপন।\nবাংলাদেশ জাতীয় সংসদের হুইপ বীরমুক্তিযোদ্ধা মো. আতিউর রহমান আতিক এমপি, জেলা পরিষদের চেয়ারম্যান মো. হুমায়ূন কবীর রুমান, নালিতাবাড়ী ও ঝিনাইগাতী উপজেলা পরিষদের চেয়ারম্যান যথাক্রমে মো. মোকছেদুর রহমান লেবু ও এস এম এ ওয়ারেজ নাঈমসহ বিভিন্ন রাজনৈতিক দল ও শ্রমিক সংগঠনের নেতৃবৃন্দ ভোট কেন্দ্র পরিদর্শন করেন। নির্বাচনে শুক্রবার গভীর রাত পর্যন্ত ভোট গণনা শেষে প্রধান নির্বাচন কমিশনার লিখিত ফলাফল প্রকাশ করেন।\nএতে সাধারণ সম্পাদক পদে মোঃ হোসেন আলী ১৬৬২ ভোট পেয়ে নির্বাচন হন, তার নিকটতম প্রতিদ্বন্দ্বী মোহাম্মদ আলী ৮৩২ ভোট পান। কার্যকরি সভাপতি ফারুক আহম্মেদ ১৪৩৯ ভোট পেয়ে নির্বাচন হন, তার নিকটতম প্রতিদ্বন্দ্বী আলমগীর বিষু ৮৬৬ ভোট পান। সহ-সভাপতি পদে মোঃ বাদশা মিয়া ১০৬৬ ভোট পেয়ে নির্বাচন হন, তার নিকটতম প্রতিদ্বন্দ্বী মোঃ খন্দকার রুবেল ৫৭৫ ভোট পান। সহ- সাধারণ সম্পাদক পদে মোঃ আবুল হাসেম ১৪২১ ভোট পেয়ে নির্বাচন হন, তার নিকটতম প্রতিদ্বন্দ্বী মোঃ বিল্লাল হোসেন ৫০৭ ভোট পান। সাংগঠনকি সম্পাদক পদে মোঃ নবী হোসেন বিল্লাল ৮১৫ ভোট পেয়ে নির্বাচন হন, তার নিকটতম প্রতিদ্বন্দ্বী মোঃ সজিব মিয়া ৫১৫ ভোট পান। কোষাধ্যক্ষ পদে জাহিদুল ইসলাম পলাশ ১২০৫ ভোট পেয়ে নির্বাচন হন, তার নিকটতম প্রতিদ্বন্দ্বী সবুজ মিয়া ৬৭১ ভোট পান। প্রচার সম্পাদক পদে মোঃ আঃ কালাম ১২১৪ ভোট পেয়ে নির্বাচন হন, তার নিকটতম প্রতিদ্বন্দ্বী করম আলী ৮৬৪ ভোট পান। দপ্তর সম্পাদক পদে মোঃ আঃ হামিদ ৮৫৫ ভোট পেয়ে নির্বাচন হন, তার নিকটতম প্রতিদ্বন্দ্বী কাকন মিয়া ৮১৫ ভোট পান। কার্যকরি সদস্য পদে ফারুক হোসেন ১০৯২ ভোট পেয়ে নির্বাচন হন, তার নিকটতম প্রতিদ্বন্দ্বী আলাল মিয়া ৬০৮ ভোট পান।\nনির্বাচন কমিশনার এডভোকেট শিবলু চন্দ্র দাস জানান, নির্বাচনে সংগঠনের ৩ হাজার ৪২৫ ভোটারের মধ্যে ২ হাজার ৫৬৬ জন তাদের ভোটাধিকার প্রয়োগ করেন।\nশেরপুরে ডায়াবেটিক সমিতির প্রতিষ্ঠাতা ডাঃ মোহাম্মদ ইব্রাহীমের মৃত্যুবার্ষিকী ও সেবা দিবস পালিত\nহাতিরঝিল লেকে থেকে অজ্ঞাত ব্যক্তির মরদেহ উদ্ধার


ওপেন আই ডট কম ।। Open Eye.com | বড়লেখায় সড়ক নয় যেন পুকুর : সীমাহীন জনদুর্ভোগ, কাজের ধীরগতি\nবড়লেখায় সড়ক নয় যেন পুকুর : সীমাহীন জনদুর্ভোগ, কাজের ধীরগতি\nজুন ০৩ ২০২০, ১৭:১৭\nমস্তফা উদ্দিন: মৌলভীবাজারের বড়লেখায় এলজিইডি’র দাসেরবাজা-বাছিরপুর সড়কের দাসেরবাজার ত্রিমুখী পয়েন্টে পাকা রাস্তায় তিন বছর আগে সৃষ্ট গর্তে বৃষ্টির পানি জমে গিয়ে আবারো অবস্থা বেহাল হয়ে উঠেছে। এ কয়েকদিনের টানা বৃষ্টিপাতে অবস্থা এতটাই শোচনীয় রূপ নিয়েছে যে এটিকে দেখে মনে হয় রাস্তা নয় যেন পুকুর। ৮মাস আগে সড়কটি পুনর্বাসন কাজের ভিত্তিপ্রস্তর স্থাপিত হলেও জনগুরুত্বপূর্ণ এ জায়গাটির সংস্কারে হাত লাগায়নি সংশ্লিষ্ট ঠিকাদারি প্রতিষ্ঠান।\nএদিকে অভিযোগ রয়েছে পানি নিষ্কাশনের ড্রেন করে দেওয়ার জন্য স্থানীয় ইউপি চেয়ারম্যানকে কয়েক দফা বলা হলেও নেয়া হয় নি কোন উদ্যোগ। এতে উপজেলার ৩ টি ইউনিয়নের প্রায় অর্ধ লক্ষাধিক জনসাধারণকে প্রতিদিন দুর্ভোগ পোহাতে হচ্ছে।\nজানা গেছে, দাসেরবাজার-বাছিরপুর আরএইচডি ভায়া কানুনগোবাজার আজিমগঞ্জ সড়কটি বড়লেখা উপজেলার পশ্চিম দক্ষিণ অঞ্চলের মানুষের যোগাযোগের অন্যতম মাধ্যম। গুরুত্বপূর্ণ এ সড়ক দিয়ে উপজেলার দাসেরবাজার তালিমপুর এবং ফকিরবাজার ইউনিয়ন ছাড়াও গোলাপগঞ্জ উপজেলার হাজারো মানুষ প্রতিদিন যাতায়াত করেন।\nগত প্রায় ৩ বছর আগে এ সড়কের দাসের বাজারের পশ্চিম পাশের ত্রিমুখী পয়েন্টে গর্তের সৃষ্টি হয়। স্থানীয়দের অভিযোগ সড়কের দক্ষিণ পাশের জমিটি স্থানীয় ইউপি চেয়ারম্যানের এক আত্মীয় উঁচু করে ভরাট করে পানি নিষ্কাশনে প্রতিবন্ধকতা সৃষ্টি করার ফলে পাকা রাস্তায় গর্তের সৃষ্টি হয়। পানি নিষ্কাশনের জন্য ড্রেন করে দিতে ইউপি চেয়ারম্যানের কাছে স্থানীয়ভাবে দাবি জানালেও কোন উদ্যোগ নেয়া হয় নি। এতে বর্ষা মৌসুমে পানি জমে চলাচলে অচলাবস্থার সৃষ্টি হয়। গত বছর বর্ষা মৌসুমে পানি জমে অচলাবস্থার সৃষ্টি হলে স্থানীয়দের উদ্যোগে সেচ মেশিন দিয়ে পানি নিষ্কাশন করে এবং বড়লেখা উপজেলা পরিষদের চেয়ারম্যান সোয়েব আহমদ ও বর্ণী গ্রামের প্রবাসী সাইফুর রহমানের আর্থিক সহযোগিতায় ইট ফেলে গর্ত ভরাট করা হয়। এসময় দেশের শীর্ষস্থানীয় গণমাধ্যমসহ স্থানীয় সংবাদ মাধ্যমেও বিষয়টি নিয়ে সচিত্র প্রতিবেদন প্রকাশিত হয়। কিন্তু দীর্ঘদিন থেকে স্থায়ী সংস্কার না হওয়াতে এই সড়কে চলাচলরত যানবাহন, চালক ও যাত্রী, পথচারী, স্কুল-কলেজের শিক্ষার্থীদেরও দুর্ভোগের শেষ নেই।\nউপজেলা স্থানীয় সরকার প্রকৌশল বিভাগ সূত্রে জানা গেছে, আরটিআইপি-২ প্রকল্পের আওতায় বড়লেখা উপজেলার দাসেরবাজার-বাছিরপুর আরএইচডি ভায়া কানুনগোবাজার আজিমগঞ্জ ১৬ কিলোমিটার সড়ক পূনর্বাসন কাজের টেন্ডার পায় কুলাউড়ার RAB-RC(PVT) LTD নামের একটি ঠিকাদারি প্রতিষ্ঠান। গত বছরের অক্টোবর মাসে এ পুনর্বাসন কাজের ভিত্তিপ্রস্তর স্থাপন করেন পরিবেশ, বন ও জলবায়ু পরিবর্তন মন্ত্রী মো. শাহাব উদ্দিন এমপি। ঠিকাদারি প্রতিষ্ঠান সড়কের বাছিরপুর অংশে কাজ শুরু করেলেও গত একমাস ধরে কাজ বন্ধ রয়েছে। কাজ শুরু করতে ঠিকাদারি প্রতিষ্ঠানকে চিঠি দিয়েছে এলজিইডি।\nস্থানীয়দের অভিযোগ ঠিকাদারি প্রতিষ্ঠান জনগুরুত্বপূর্ণ এ স্থানটির মেরামতে এখনো হাত দেয় নি। এছাড়াও পানি নিঃস্কাশনের ব্যবস্থা না থাকায় দিন দিন গর্ত বড় হচ্ছে। প্রায়ই ঘটছে দুর্ঘটনা।\nসরেজমিনে উপজেলার দাসেরবাজারের পশ্চিম পার্শের ত্রিমূখী পয়েন্টে দেখা গেছে, সড়কের গর্তে বৃষ্টির পানি জমে রয়েছে। আশেপাশে পানি নিষ্কাশনের নেই ব্যবস্থা। জমিটি উঁচু করে ভরাট করায় পানি নিষ্কাশনের ড্রেনটি বন্ধ হয়ে গেছে। ফলে সৃষ্ট গর্তের কারণে যানবাহন সহ যাত্রী সাধারণকে পড়তে হচ্ছে দুর্ভোগে। এ নিয়ে স্থানীয়দের মাঝে অসন্তোষ বিরাজ করছে।\nএ বিষয়ে ঠিকাদারি প্রতিষ্ঠানের দেয়া ফোন নাম্বারে যোগাযোগ করা হলে ফোন বন্ধ পাওয়া যায়।\nদাসেরবাজার ইউনিয়ন পরিষদের (ইউপি) চেয়ারম্যান কমর উদ্দিন বলেন, ‘রাস্তাটির কাজ শুরু হয়েছে। কাজ হয়ে গেলে জনদুর্ভোগ থাকবেনা।’\nএ বিষয়ে উপজেলা পরিষদের ভাইস চেয়ারম্যান তাজ উদ্দিন বলেন, ‘পানি নিস্কাশনের ব্যবস্থা না থাকায় এখানে জলাবদ্ধতায় সৃষ্টি হয়ে জনদূর্ভোগ বাড়ছে। স্থানীয় ইউপি চেয়ারম্যানকে ড্রেন করে দেওয়ার বিষয়ে বলা হলেও কোন ব্যবস্থা নেন নি। সাধারণ মানুষ চলাচলে দূর্ভোগ পোহাচ্ছে। দ্রুত কাজ করতে ঠিকাদারি প্রতিষ্ঠানকেও তাগিত দেওয়া হয়েছে।\nউপজেলা পরিষদের চেয়ারম্যান সোয়েব আহমদ বলেন, ‘জনগুরুতপুর্ন এই সড়কটির পূনর্বাসন কাজের টেন্ডার হয়েছে ১ বছর আগে । কিন্তু ঠিকাদারি প্রতিষ্ঠানের গাফেলতিতে জনসাধারণ দুর্ভোগ পোহাচ্ছেন। মানুষের দুর্ভোগ লাগবে দ্রুত প্রয়োজনীয় পদক্ষেপ গ্রহণের জন্য যথাযত কর্তৃপক্ষকে তাগিত দেওয়া হয়েছে।\nএ ব্যাপারে উপজেলা প্রকৌশলী মো. সামছুল হক ভুঁইয়া বলেন, ‘লকডাউনের কারণে ঠিকাদারি প্রতিষ্ঠান কাজ বন্ধ রাখে। আমরা চিঠি দিয়েছি যাতে দ্রুত কাজ শুরু করা হয়। সময়ের মধ্যে যাতে কাজটি সম্পন্ন হয় সে বিষয়ে আমরা তৎপর রয়েছি।\nসংবাদটি মোট পঠিত : ১,৩১০